

‏28/05/2024 15:40

**עבודת תזה לתואר שני**

**ניסיונות התיישבות בארץ ישראל – חסידות ברסלב**

**בהנחיית:** פרופ' יונתן מאיר

יואב רון

תוכן

[מבוא 3](#_Toc169448145)

[2. פרק 1- עיר גנים: תרפ"ט – (1929) 6](#_Toc169448146)

["עיר גנים" תקנון 12](#_Toc169448147)

[מושבה – תקנון. 18](#_Toc169448148)

[הקמת ישיבת "נחמני" בירושלים 21](#_Toc169448149)

[ישיבת תורה ותפילה: 22](#_Toc169448150)

[חסידי ברסלב בבני ברק 22](#_Toc169448151)

[סיבות לכשלון 24](#_Toc169448152)

[רמתיים צופים – 1920-1921 26](#_Toc169448153)

[בני ברק – 1924 29](#_Toc169448154)

[כפר חסידים - 1924 31](#_Toc169448155)

[5. סיכום 34](#_Toc169448156)

[6. ביבליוגרפיה 35](#_Toc169448157)

[7. נספחים: 39](#_Toc169448158)

[מסמך 3.65.3 , גאולה תתנו לארץ: ללא תאריך, 39](#_Toc169448159)

[5.12.1920 - מכתב 2.2.6 41](#_Toc169448160)

[18.06.1929 – מכתב 3.64.1 42](#_Toc169448161)

# מבוא

"בכל רחבי הספרות התורנית לא מצוי אוצר כזה המבאר את ערכה הנפלא של ארץ־ישראל כמו בתורותיו של רבי נחמן. כאן אנו מוצאים גם כיצד יכול כל יהודי ליישם בחייו שלו את עניינה של הארץ". *[[1]](#footnote-1)*

ארץ ישראל שזורה בתולדות חסידות ברסלב ומחוללה, רבי נחמן מברסלב. היא קיימת במישור הרוחני והמעשי. בתחום הרוחני, עשירים כתבי ר' בהתייחסות לארץ ישראל במובנים שונים של כמיהה להתעלות אישית. בצד המעשי, אפשר לראות בנסיעת ר' נחמן (1789) לארץ ישראל ושל תלמידו המובהק, ר' נתן מנמירוב (1822) את מימוש הציווים הכלולים בתורת ארץ ישראל במשנת ר' נחמן.

כבודדים, ידועים מספר אירועים של עליית חסידי ברסלב לארץ ישראל, [[2]](#footnote-2)אולם יעברו כמאה וארבעים שנה מנסיעת ר' נחמן לארץ ישראל ועד ליזמה המאורגנת הראשונה של התיישבות באץ ישראל של החסידות כקבוצה, במחצית הראשונה של המאה ה-20. במחצית הראשונה של המאה ה-20 היו שני נסיונות התיישבות.

שני נסיונות להקמת ישוב בארץ ישראל ברוח ברסלב, בהפרש של פחות מעשר שנים, ושניהם לא הגיעו לשלב ביצועי של ממש. הניסיון הראשון, שתחילתו בשנת 1929 (תרפ"ט), להלן "עיר גנים", והיזמה השניה, (להלן "המושבה" ) תחילתה בשנת 1934 (תרצ"ו).

רעיון הקמת יישוב בעל אופי חרדי בארץ-ישראל לא היתה יחודית לברלסב. בתקופה המקבילה היו מספר יזמות שצלחו שהגיעו לשלבים שונים של מימוש [[3]](#footnote-3) יזמות ההתישבות של חסידות ברסלב שונה מכל השאר בכמה מובנים: קהל היעד, הקשר עם גורמים מחוץ לחסידות בכלל והמוסדות המיישבים בפרט.

על אף הזמן הקצר יחסית שעבר בין שני ניסיונות ההתיישבות, כחמש שנים, יש שוני רב האירועים הללו. המצב הפוליטי-כלכלי של יהדות מזרח אירופה ועליית האנטישמיות שם, שינויים ביחס השלטון הבריטי בארץ-ישראל לעלייה וצילה המאיים של מלחמת עולם שניה, יצרו מציאות שונה שבהם התרחשה כל אחת מיוזמות ההתישבות, באופן שמקשה על מתיחת קו מקשר ביניהם, על אף העובדה שמדובר באותה חסידות. המניעים, היזמים ואופני הפעולה שונים לחלוטין. עם זאת, יש מספר מאפיינים זהים בין האירועים, שיכולים להאיר בעיקר את הסיבות לכשלון שתי היוזמות. בין מאפיינים אלו ניתן למנות את: גודלה של חסידות ברלסב בארץ ובפולין, מצבה הכלכלי הקשה, והחשדנות שלה כלפי שיתופי פעולה עם קהילות חוץ-ברסלביות וארגוני התיישבות ציוניים. בדיון להלן על הסיבות לכשלון, אעמוד על מאפייני ההתנהלות הפוליטית הזהים שבאו לידי ביטוי בכל אחת מיוזמות ההתיישבות ועל תרומתן לכשלון.

בעבודה זו אבקש לבדוק את המניעים והתהליכים של היזמות והסיבות לכשלונן. המקור העיקרי של עבודה זו הוא אוסף מכתבי ברסלב במכון שוקן, שבו מצויים למעלה מ-1,000 מכתבים, מתוכם כ-20 עוסקים ישירות בנושא ההתיישבות. המכתבים משתרעים על תקופה של , כאשר המכתב הישן ביותר הוא משנת 1919, והאחרון מתוארך לשנות הארבעים הראשונות של המאה-20. ישנם מספר מכתבים שאינם נושאים תאריכים, ובהם כמה המתייחסים לאירועים בעלי חשיבות להבנת תהליך ההתיישבות. במקומות בהם יש חשיבות לסדר האירועים, התאריכים שוחזרו על בסיס הקשר התוכן עם מתכתבים אחרים.

על ניסיונות ההתיישבות של ברסלב לא נמצא מידע מספק בספרות המחקר. מידע כזה מצוי בספרים שנכתבו על תולדות חסידות ברסלב בתקופה שבין שתי מלחמות העולם, והעיקריים שבהם הם "עמודי אור"[[4]](#footnote-4) ו"אש תמיד תוקד"[[5]](#footnote-5). תיאור המאורעות בספרים אלו מתבסס גם הוא בחלקו הגדול על מכתבי ברסלב באופן שוקן, והם מסופרים מנקודת המבט של כותביהם, חסידי ברלסב בעצמם. מחקר זה בא להוסיף רובד ביקורתי והשוואתי שמטבע הדברים נעדר מהחיבורים אלו, כנראה בשל העובדה שמחבריהם הם חסידי ברסלב בעצמם.

רקע הסטורי:

1. פולין:

המצוקה הכלכלית של חסידי ברלסב עולה מתוך מספר רב של מכתבים, בהם מתואר עוני קשה והתמודדות עם קשיי פרנסה.

השפעת מלחמת העולם הראשונה על פולין היתה אדירה, והתפרשה לתחומים רבים.

"בקרב בעלי העסקים היהודים הזעירים והבינוניי ם )ולא רק בקרבם( התחוללו שינויים מכניים: רבים מהם התרוששו ונשבר מטה לחמם, ואת מקומם תפסו המתעשרים, אך המעטים יחסית. הביא עמו התוהו ובוהו המשקי שנוצר לאחר המלחמה כפולין העצמאית, וכן האינפלציה של השנים 1923-1918 ; המתעשרים התעשרו בנקל, והמתרוששים הפסידו את רכושם בנקל [[6]](#footnote-6)”.

ארץ ישראל בתורת רבי נחמן מברסלב.

כאשר התחלתי במחקר זה, אחת מהנחות היסוד היתה שאחד המניעים להקמת ישוב ברסלבי בארץ-ישראל נעוץ בתורתיו של ר' נחמן. להנחה זו לא נמצאו סימוכין, וכמעט שלא מופיעים אזכורים לארץ-ישראל במשנת הר"ן, ולא ניכרת השפעה על יוזמות ההתיישבות. בנוסף לזמן הרב שעבר בין תקופת חייו של הר"ן ועלייתו לארץ-ישראל, נראה כי חסידיו לא ראו בדבריו הנחיה מעשית ומחייבת להעברת מרכז חייהם לארץ-ישראל.

רקע הסטורי:

התקופה שבה עוסק מחקר זה היא שנות בין שנות עשרים והשלושים של המאה ה-20. הפעילות של היזמות להתיישבות היו כולן ברכוזי חסידות ברלסב בפולין ובארץ ישראל. סקירת הרקע ההיסטורי של התקופה הנחקרת תעסוק אם כן בשני

פולין: המצב הכלכלי בפולין שבית שתי מלחמות העולם היה קשה,

## ציר זמן:

**עיר גנים**

15.06.1929 מוצאי חג שבועות – אסיפת יסוד בירושלים

18.06.1929 תגובת חסידות ברסלב בלובלין למכתב שכנראה מציג את היזמה הראשונה (?).

7.7.1929 תגובת חסידות לודג' למכתב מלובלין

23.7.1929 מאת משה באגימעלנע מירושלים אל אריה רוזנפלד, הויכוח בין הישיבה ל"עיר גנים" (מכתב 3.60.1)

25.12.1931 כשלון יזמת "עיר גנים", הקמת ישיבת נחמני בירושלים (מכתב 3.62.1).

**מושבה**

ללא תאריך גאולה תתנו לארץ

11.6.1936 הועד למען המושבה – הזמנה לישיבה

15.6.1936 הועד למען המושבה - - פרוטוקל הישיבה (3.65.5)

21.5.1938 שרגאי מדווח על הפגישה באניה עם גרשטנקורן(3.67.1 )

# עיר גנים: תרפ"ט – (1929)

היזמה להקמת ישוב ברסלבי בארץ-ישראל יצאה מקהילת ברלסב בירושלים, שהיתה הריכוז הגדול בארץ-ישראל של חסידי ברסלב. לא ברור האם היה אירוע כלשהוא שגרם להתנעת המהלך. התיעוד הראשון ליזמה זו מופיע בפרוטוקול של אסיפת חסידי ברסלב בירושלים שנשלח לחסידי ברסלב בלובלין,[[7]](#footnote-7) מתאריך: 18.06.1929.

בעז״ה. ג' לפ' בהעלותך, יוד סיון לפרט ״נצח ישראל'' ירושלים עיה''ק תובב״א.

מציון מכלל יופי ישלח ה' השוכן בציון עזרתו וכל הברכות לראש אנ״ש אנשי הב"נ"מ"ח שבלובלין נ״י ושבכל אתר ואתר, ה' עליהם. יחיו ויזכו לשוב לציון ברנה בכלל כל אחבי'׳ שבגולה שליט״א.

הנה כאשר הגיע אלינו מכתבכם היקר בחתימת ידכם[[8]](#footnote-8) שמחנו ונתעוררנו מכח אור חוזר בראותנו תשוקתכם הנפלאה לאה״ק כן יהי רצון ועזר מהשי״ת להוציא מחשבתכם מכח לפועל ונזכה להתראות בקרוב פא״פ ולהשתעשע ולחזות בנחמות ציון וירושלם וכי״ר בב״א.

כמים השנים לפנים כן לבבות בני אדם כמו כן לבותינו מלאות געגועין וכיסופין לראות קיבוצינו בקרתא קדישא דירושלם ובזכותא דרה״ק זצ״ל ובכח אתערותא דלתתא תתעורר אתערותא דלעילא מרחמים הגדולים לקיבוץ גליות הכללית יחד עם ביאת גוא״צ בב״א. ובזה באנו להודיעכם כי במוצאי חג השבועות ושב״ק התאספנו אספה כללית בביהכנ״ס שלנו להתחשב ולהשיבכם על כל שאלותיכם ודרישותיכם מאתנו ולברר היטב את כל הענינים אשר מוטל עלינו וכן עליכם לעשות בדבר אתחלתא דגאולה. האספה נפתחה ע''י ר' משה באגומולני בדברי התעוררות נפלאים דברים בוערים כגחלי אש, נאומו היתה בדבר התורה הקדושה ט' תיקונין וכו' ואודות המראה הנפלאה שספר רבה״ק ואמר כי התורה הנ״ל היא פירוש והסבר על כל המראה הנ''ל ונרמזת בכל תורה מתורותיו הקדושות והחוט המשולש היינו יציאת מצרים, אה״כ קבלת התורה ואח״כ לבוא לארץ ישראל ובאילין אשתכח גבר ותקיף וקודם שבא לבחי' א''י אזי אל יתהלל וכו' אבל אח״כ כשננצח אזי נקרא איש מלחמה והסביר כל הענינים באריכות, ולמי כל כך עצות ושיחות והתחזקות כיסופין וספורי מעשיות שזכינו לשאוב מב״נ״נ״ח שבשיל כל זאת הבע״ד מתגרה בנו יותר אבל רבה״ק הזהירנו והבטיחנו גמרתי ואגמר ובכחי תשענו ולא תתיאשו חלילה בשום אופן בעולם ועלינו להכין סיד ואבנים והבנין יגמר בעצמו זי''ע ועל כל ישראל. מכל דבריו החמים והנעימים נתפשטה השמחה בכל הלבבות ועשינו מחיאות כפים וריקודין בהתלהבות יתרה ושמחה עצומה, אי-אפשר לתאר את כל נאומו על הכתב כי לא יספיק הגליון.

אח״כ עלה על הבימה הרב ר' שלמה ווקסלר והרבה לדבר תורות נפלאות כי כל עניני המניעות להגברת החשק וכשיתגבר החשק לעומתו בודאי תשברנה כל המניעות, והוא הפליא מדברותיו זמן רב שתקצר המצע מהשתרע לברר הכל על הכתב ובסימו את נאומו נעשתה עוד שמחה רבה בריקודין ומחיאת כפים בשמחה וחדוה. אחריו עלה ר' נפתלי כ״ץ חותנו של ר' אברהם זצ״ל בהרב ר' נחמן מטולטשין זצ״ל והוא הרבה לספר שיחותיו הנפלאות של ר' אברהם הנ״ל פה מפיק מרגליות שאי-אפשר עכשיו להרבות בדברים האלה. ועוד כמה אנשים מא״ש כל אחד הפליא לשבח מעלת א״י ותשוקתה וכו' וכולנו נתמלאנו התעוררות עד כלות הנפש. [[9]](#footnote-9)

אין רצוננו להאריך בדברים כי העיקר עכשיו לדבר בנוגע לעניננו. אחר כל הדברים האלה עלה ר' חיים ברוך טרנובסקי והציע שצריכים לענות לכם על מכתבכם ולברר לכם ולהודיעכם את תכן ועומק הענין לבל תהין תועים ברעיונכם כמגשש באפלה, ויפתח את נאומו לפני כל השומעים והנאספים שהיו כל אנ"ש מירושלם בנוכחות הצירים מיפו וצפת וטבריה.

**מכאן האסיפה עוברת לדיון בהיבטים המעשיים של ההתיישבות:**

הצעתנו שאנחנו אנ"ש ניסד עיר גנים ע"ש רבינו הקדוש נ״נ״מ״ח,[[10]](#footnote-10) כל חבר וחבר של עיר גנים מקבל סכום כולל של עשרה דונם אדמה, בית ורפת ולול ובור מים 2 פרות חולבות ועשרים תרנגולות, חלק מהאדמה צריכים להכשיר לכל מיני נטיעות וירקות ומרעה לבקר. הבית יהיה של שני חדרים ומטבח ורפת של 6 / 5 מתר שטח פנימי ובור של 4 / 4 / 5 בשביל מים זה צריך לעלות 250 לירות א"י ושתי פרות 50 לא"י ובכך ערך של משק לזה חוץ ממחיר האדמה יעלה שלש מאות לירות א"י. המחיר של דונם אדמה בסביבות ירושלם יעלה מארבע עד חמש לירות א"י ומחירה השלם נפרע בתשלומין לשעורין עד חמש שנים. נחלט שבין אנ"ש צריכים להתארגן כוחות נעורים בתור חלוצי המתישבים לכשנהי' מוכנים לקרוא אותם להתחלת העבודה לא יהי' מצדם שום עכוב וגם שיתרגלו לעבודה חקלאית ולמשק אכרי. ועכשיו לענינים כספיים.

הועד המרכזי שלכם יבחור ועדה ארצי-ישראלית להנהלת יסוד ישוב חקלאי של א״ש בארצנו הקדושה ונמצא תמיד בקשר מכתבים עם הועד הפועל שלנו בירושלם הועדה שלכם תפתח פנקס מיוחד לזה עם התקנות הראשיות שנתקנו ע"י אנ״ש פה בארצנו הקדושה.

תקנות עיר גנים:

א) לכשיוסד הגרעין הראשון של הישוב פה לא יתקבל שום פקיד בתשלום כספי רק הוא יקבל משק מלא בתור חבר והעבודה של משקו תעבד ע"י הפועלים של הישוב ועד שיבנה משקו הוא נמצא ביחד עם הבונים הראשונים.

ב) הנהלת הישוב של אנ״ש צריך להתנהל על פי דרך רבינו הקדוש שלמדנו באמרו שלחם עם אוגערקעס זה מאכל טוב מאד. וע"פ זה נשגשג ונעלה מעלה מעלה כעזהי"ת.

ג) יש לנו על מי לסמוך על כח רבנו הקדוש שאמר אני גמרתי ואגמר.

ד) כל אחד ואחד מאנ״ש מתחיב להכניס תשלום שנתי מדולר אחד ומעלה כפי יכלתו.

ה) תרומות מתקבלות אפילו לא מא"ש, מותר לזכות את הרבים.

ו) לשיתאסף סכום הגון שאפשר יהי' להתחיל בפעולות ממשיות אזי תבחרו

ציר מהחברים שבחו״ל שישתתף עמנו בהוצאת הענין מכח אל הפועל.

תקנות אחרות תוכלו לתקן כפי שתמצאו לנחוץ.

בין הישוב שימצא בסביבות ירושלם ימצא תמיד קשר תמידי עם ירושלם ע״י אוטומוביל.

לועד הפועל נבחרו: 1) ר' משה בוג'ומולני מאדעסא; 2) ר' חיים ברוך שרנובסקי מסאקאלאב; 3) ר' שלמה זילברמן מלובלין; 4) די יחיאל גרינוואלד מלובלין; 3) ר' מאיר מירקיס מטפליק.

בכל מיני חליפות מכתבים ושאלות ועצות אתם צריכים לפנות לועד הפועל הנ״ל על פי הכתבת: מאיר מירקיס, מאה-שערים; ירושלם ארץ-ישראל,

|  |  |  |  |
| --- | --- | --- | --- |
| נאם |  | נאם |  |
| שלמה קאוולער  נתן חנה'ליס | צפת | יעקב זאב ב״ר יצחק גרשון הכהן מורשה | ירושלם |
| סנדר מאראוויצער |  | בנימין ברגר |  |
| ישראל דוב אדעטער | טבריה | גדלי' ברגר |  |
| משה יהודא רוזינטל | חיפה | זעליג עזריאל שדקובסקי |  |
| דוד ברסקי | " | משה כהן מאומן |  |
| זאב מלודז | יפו | משה מירקיס טפליק |  |
| פנחס רוזינשלד נכד ר' משה ברסלובר |  | מאיר סופר ישעיה גרינוואלד |  |
| יוסף הערליך מורשה ממושבה בני-ברק |  | ישראל נחמן סופר |  |
| שלמה וועקסלער | ירושלם | אבא באגאמולני |  |
| נפתלי כץ |  | נחמן דאבינקו |  |
| נתן בטילמכר |  | צבי קאנוזשנע מברדיטשוב | ״ |
| בן-ציון דאבינקו |  | יעקב רוזינפלד מלובלין | ״ |
| יעקב טוליע |  | שלמה זילברמן, לובלין |  |
| יצחק ״ בנו |  | משה באגאמולני |  |
| דוד קלמבוניץ בהרי״ל |  | חיים ברוך טרנובסקי סאקאלאב |  |
| יעקב ״ | ״ | שלמה זילברמן, לובלין |  |
|  |  | יחיאל גרינוואלד, לובלין |  |
|  |  | מאיר מירקיס מטפליק, נכד ר' מאיר שפליקר |  |

ב״ה. בכל אלה הדברים שאנו פונים אליכם כנ״ל מציעים אנחנו לפניכם עוד הערה קצרה כי רצוננו לזכותכם בהנחת האבן פנת היסוד באופן שתזכו להמנות מן העשרה הראשונים וכל ב״י עשרה שכינתא שריא ויהי רצון שתשרה שכינה במעשה ידיכם אבל גמר הבנין במלואה בשלימות ותכלית הפאר והיופי וההידור תגמרנה בתקותנו לסיעתא דשמיא בהתפרסם שם רבינו זצ״ל בכל קצוי ארץ כי נטענו בארץ ישראל שם חסידי ברסלב ומושבה חדשה על שם הננמ״ח ובטחוננו חזק ואמיץ על קדושת כש״ת כי בכל מדינה ובכל אתר ואתר שנמצא שרש נשמת מאנ״ש בהודע ובהשמע כי אנחנו קוראים אותם על העתונים ואזי כל חלק נמשך לשרשו וישתתפו אלינו כל אשר רוח בו לקחת חלק וגורל באה״ק להגדיל תורה ויאדיר.

כעתירת ועד הפועל המברך אתכם בברכת ציון וירושלם. על זה באנו ה״ח יום י״ג תמוז תרפ״ט

יושב ראש מא'ר מירקיס

**חברי הועד** משה באגימולני, יחיאל גרינואלד, שלמה זילברמן, חיים ברוך טורנובסקי

הערה:

היות שידידנו ר' ליב רוזנפלד נמצא כעת אצלכם והוא יוכל לברר לכם את כל הענין בפרוטרוט..

על מכתב זה חתומים 34 אנשים. דגן ד'[[11]](#footnote-11) כותב כי "*על המסמך חתמו את שמותיהם כל חסידי ברלסב דאז בארץ הקודש, מירושלים, יפו, צפת, טבריה, חיפה ובני ברק".*

החלק האופרטיבי של הפרוטוקול כולל פותח בהצעה ליסד ישוב של חסידי ברסלב בארץ-ישראל. המונח שהם משתמשים בו הוא "עיר גנים" ולא ישוב, כפר או מושבה, או עיר. עיר גנים שהיא ישוב הבנוי מריכוז מבני מגורים ושכונות שסביבם שטחים פתוחים ירוקים שישמשו גם לחקלאות

לאחר פחות מחודש, בתאריך 7.7.1929 מתקבל מענה ליזמה במכתב מחסידות לודג'.[[12]](#footnote-12) הנמענים למכתב זה לא מצויינים במפורש, אולם ניסוחו מעיד שהוא מופנה לכלל חסידי ברסלב בלודג'. המכתב נפתח בדיווח על החלטת חסידות ירושלים להקים ישוב:  *"ע'פ החלטת אנ"ש די בירושלם ד' עליהם יהיו ליסד נקודת ישוב ע"ש רביה"ק בתור "עיר גנים" בארצנו הק' בשם כפר ברסלבי".[[13]](#footnote-13)* באופטימיות, שלא עולה מתוך הפרוקוטול המקורי[[14]](#footnote-14) הם מוסיפים כי: "*החברים שבירושלים אשר יש דרך ומציאות להתפרנס גם בארצנו הק' ואף גם התייגעו וחקרו ומדדו ויעצו עצה נכונה וישרה האיך לסדר את הדבר*"[[15]](#footnote-15)

עדות נוספת על שהתרחש באסיפה, נמצאת במכתב שכתב משה באגימעלנע, שנכח גם הוא באסיפה. עדות זו מציגה היבט שונה, אשר מפר במקצת את רושם החגיגיות והאחדות של האסיפה שעלה מן הפרוטוקול הקודם. נראה, שכבר אז התעוררו מחלוקות על יעד הכספים שיאספו. במכתב מתאריך 23.7.1929 מתועד ויכוח בנושא:[[16]](#footnote-16)

*ב״ה יום ט״ו תמוז שנת תרפ״ט לפ״ק ירושלים עה״ק תובב״א*

*לידידי ורעי אהובי מחמדי מו״ה ארי' לייב רוזינפלד נ״י ויופיע כשמש בצהרים לנצח.*

*ת״ל שכולנו בחיים ושלום השי״ת יעזור לשמוע בש״ט זמ״ז ולהתראות בעונג ונחת בקרוב. הקארטיל שלך קבלתי בשבוע העברה והראיתיו לחיים ברוך וליחיאל ושלמה והוכחתים על הקרירות היתרה אשר בהם איפו היא האהבה והאחדות בין אנ״ש? היתכן כזאת להעלים עין מאחינו ובשרינו? ועוד הלאה כדברים כאלה אמנם יחיאל התנצל כי שלח כמה מכתבים ולא קבל שום תשובה וכן חיים ברוך ג״כ אמר כי שלח כמה פעמים למכיריו ואין קול ועונה, ובשביל כל זאת וביותר בסבת היאוש הגדול השולטת באדם גרם לכל אלה.*

*אמנם דע יקירי כי במוצאי חג שבועות היתה אספה בבהכנ״ס בעיר העתיקה גם אני וחיים ברוך ויחיאל שלמה היינו שמה****. ודע כי היתה חלוקי דעות הרבה והעיקר היותר גודל היו הבילבולים ע״י ר׳ שלמה װעקסלר ור׳ נפתלי כהן גדליה ודוד המה המשיכו לבם יותר לתמיכה בדבר ישיבת ברסלב****[[17]](#footnote-17) בכל ההתוכחות הנ״ל אני היינו המנצחים ונשאר הדבר לפשר פשרה כזאת לכתוב שכתב בחתימת כולם ולכתוב כי רובו דרובו מסכימים לעיר גנים ומיעוטא דמיעוטא מושכים לישיבה. ור׳ שלמה װקסלר כתב מכתב ארוך על שמונה דפים וגם חתמו כולם ושלחו המכתב אצלינו לשלחו אבל אנחנו ורוב דיעות לא הושב מה שכתב ואני סדרתי מכתב אחר כפי שטוב בעיננו וחתמנו כל החתימות מכל אנ״ש מירושלים ויפו וצפת חיפה בני ברק והדפסנו שמונה מכתבים עם כל החתימות ונבחרנו לועד הפועל אני משה באגימולני מאיר שעפליקער חיים ברוך יחיאל שלמה וגם עשינו חותם ועד הפועל ושלחנו היום אני בעצמי הייתי טרוד ועסוק בכל הפעולות ולולא אני עוד לא היה האפשרות להוציא הענין מכח לפועל אני בעצמי היום השלכתי המכתבים בתוך קופסת הדואר למקומות האלה לובלין - װארשװא - לודזש - לענטשנע סאקאלאוו - אומן - קראקא -פעטריקוב - וכאשר תקרא את המכתב ישמח נפשך ותתענג מאוד כי הוא מלא התעוררות נפלא – וגם אותך הזכרנו בהם לטובה ובזה תחזקנה ידיך לעשות חיל וכן שלחתי כתבים להדפיסם לווארשא על התורה הראשונה מה שבעזר השי"ת חדשתי וקראתיו שמו קונטרסמנחת נערים לנטוע על השריש בלב הנערים מקטמנו ועד גדלו דעת רבה"ק כנאמר לנער גם כי יזקין לא יסור וכו' בכן תראה שידפיסו אותם ובאם ידפיסו וישלחו לי אזי בעזה"ש אוסיף בכל פעם חדושי תורה על כל התורות וספר המדות וסיפורי מעשיות הכל לטובת חינוך נערים בלשון צח קל ונקי על האופן רב האיכות ומעט הכמות. ודע שעלתה לי יגיעות רבות וכבידות על כל פסיעה טרם שנכתבה ונדפסה ונשלחה הרבה פעמים נסעתי לחיים ברוך. הש״ת יעזור וימלא כל משאלות לבנו לטובה ותשרה שכינה במעשי ידינו ומעכשיו תשלח המכתבים רק על האדרעסע שלי ובעז"ה אמלא כל שאלותיך.*

*ידידך ושל המברכך בהצלחה רבה ורפואה שלימה והמאחל לך כל טוב ותבוא בשלום לביתך ולשוב לציון ברנה. שלך עוד הפעם משה באגימעלנע.*

*חדשות שונות אין לחדש המצב קשה ביותר וביחוד מצב הישיבות נותנים למחצה ולשליש ולרביע גם תתפלל על בריאותי שאינה כל כך בשלימות והמתפלל על חברו נענה תהילה משה בן רבקה רייזו. כל אנ״ש פורסים בשלומך מתוך אהבה וידידות ושולחים לך ברכתם מציון כי תצליח בכל דרכיך ובכל אשר תענה. כנראה מהמכתבים ששולחים לך על האדרעסע אינם מוסרים לידך בסבת כי הנך בכל פעם על מקום אחר בכן תראה עצה לזה. העיקר שכחתי להודיעך כי קבלנו מכתב מלובלין עם 42 חתימות ודורשים מכל אנ״ש לברר להם את כל הענין היטב אם יש בו ממשות אם כדאי להתענין בזה ועל המכתב הנ״ל אנו שולחים התשובה הזאת.*

מושבה

מתוך מכתב 2.15.8 - תאריך 19.05.1938

(תאריך עברי: יום א' בהר כ״ט למטמונים פסח שני שנת חיש ישע)

ביום ד' העבר בספירת ״נצח שבנצח" בא לביהמ״ד שלנו ר' יצחק גערשטענקארן מבני-ברק, והגיע אלי ומסר לי כרטיסו ואמר לי שהוא הוא, ויש לו לדבר עמי ועם ר' יצ״ב עניין נחוץ ובכן הזמין לנו אליו על שעה 9 תיכף אחר תפלת שחרית, והוסיף בדבריו שזה עוד לא עברו י"ב שעות כשבע לווארשא ועוד היום הוא נחוץ לנסוע הלאה [...] וכן עשינו ובאנו בשעה הקבועה וקיבל אותנו בספ״י, וסיפר לנו הענין היות שאנ״ש מא״י דופקים על פתחו שישתדל באיזה אופן לאפשר ביאת אנ״ש מחו״ל לא"י [...] אבל לא הי' לו שום עצה לזה והיות מה' מצעדי גבר כוננו. והנה בעת נסיעתו על האני' ונזדמן שגם נסע אחד מחשובי אנשים ממפלגת המזרחי שמו נודע "שרגאי" ובא לווארשא אודות ענין מעות ק.ק.ל. ודיבר עמו על האני' מענין חסידי ברסלב אשר משתוקקים לארץ ישראל עוד משנים קדמוניות מחמת ציווי אדמו״ר זצ״ל ובכן נכנסו הדברים בלבם וידברו לעשות בזה דבר היינו ששרגאי הנ"ל ישתדל אצל הממונים על אדמת ק.ק.ל. שעל יד מחלקת החרדים שבמזרחי ליתן לחסידי ברסלב מקום אדמת ק.ק.ל. ולהושיב עלי' איזה קבוצה מאנ"ש ובשביל זה מחויבים חסידי ברסלב להשתתף בקופסאות של ק.ק.ל. המזרחי, היינו שאצל כל א' מאנ״ש יהי' קופסא כזאת וגם להפיץ אצל מכירים הקופסאות, והטעות שיתקבץ עי״ז יהי' קנטא מיוחדת עבורנו אצל הנהלת הק.ק.ל. (היינו לשלוח המעות ישר לא"י ולא ע"י התווכות המזרחי שבפוילין - ואנחנו נקבל הקבלות על שמינו מארץ ישראל המרכזי ובכן הוסכם אצלם בנסיעתם לווארשא שיציעו הענין לפנינו ור' יצחק גערשטענקארן הנ״ל יהי' המסדר והמפשר בהענין -והיות שידע שאנחנו בוודאי לא נגמור הענין בלתי הסכמת אנ״ש החשובים מארץ ישראל. ובכן הסכימו שניהם וכתבו כל אחד מכתב לר' אברהם שליט״א כוכב לב. ובכן בטח תקבלו המכתבים בזו הימים -והנה ר' יצחק גערשטינקארן אץ לדרכו אשר יתעכב שם לערך שמונה שבועות וה' שרגאי יתעכב בווארשא לערך חודש ימים ודיבר עמו שיזמין אותנו באיזה יום אשר יהי' לו פנאי על פגישה ויציע לפנינו כל הפרטים אשר לע״ע לא ראינו אותו

ולא הזמין אותנו - אבל בטח יהי' באיזה יום - ובכן הנני מבקש שתעלה היטב רעיונך הענין הזה ותחשוב היטב בכל הצדדים איך צריכין להתנהג בזה.

בהמשך, הכותב מעלה כמה סיבות נגד ההצעה:

חשש מלהראות כמשתפי פעולה עם הציונים:

*כי יוכל היות ענין דמתחז׳ כי צוציתא דנורא חיוורתא ברישי' ומלאך מזיק הוא וד״ל כי יש אחריות גדול בענין לקבל איזה חלק והשתתפות באיזה מפלגה מהציונים הן כלפי פנים אצל אנ״ש והן כלפי חוץ אצל החסידים והאגודה וכל הארטודוקסים כי יעלילו עלינו וירעישו בכל העתונים ובבתי החסידים בלשונות של גנאי ובוז, ואם ימצאו ח\*ו איזה חסרון בא' מאנ״ש יתלו על הכלל על חשבון זה, ויוכלו ח״ו להתרחק הרבה מאנ״ש עי״ז. וצריכין לחשוב הפסד מצוה בנגד שכרה וכו'.*

חוסר אמון במנגנון הציוני

*ב) השנית צריכין לחשוש שלא יקיימו כל הבטחתם אלינו. ורק הם ירויחו את הפרסום הזה לשם ״רעקלאמע״ עבורם, שיוכלו על שם זה לקבץ מעות על ק.ק.ל. מאנשים חרדים — ואנחנו לא נרויח בזה כלל. רק הבזיונות ח"ו וד"ל, כאשר עשו להיאבלאנער מפורסם חסידי ברסלב רובם אינם מסוגלים כלל לעבודה בזו ותשוקתנו לא"י הוא באופן שנוכל לעסוק בעבוה״ש במנוחה ולהתפרנס בסיבה קלה, ולעסוק בעבודת האדמה הוא רק ענין של בלית ברירה וד״ל.*

חוסר האמון, יתכן שסיבתו לא היתה מונחת רק לפתחם של חסידי ברסלב. מי ששופך אור על מערכת היחסים בין המוסדות המיישבים לקהילות חרדיות הוא הרב יצחק גרשטקורן, מייסד העיר בני-ברק. כך הוא כותב בספרו "זכרונותי על בני ברק":

אמנם חברת "הכשרת הישוב" פתחה סניפים בערי פולין לשם מכירת חלקות אדמה ליחידים, ברם מנהליה ופקידיה של חברה זו לא בקשו מפתחות ללבות ההמונים. סבה לכך שמשה העובדה שהציוניות הרשמית נכותה כבר ברותחין בשדה פעולה זה. בזכרונם של המנהיגים הציוניים שמורים היו עוד הכשלונות של כמה חברות למען ישוב הארץ, בתקופות שונות של תנועת "חבת ציון". [[18]](#footnote-18)

יחס זה של נציגי "הכשרת הישוב" גרם לכך כי ”...הלכה ונתגבשה ההכרח בלבו של איש המעמד הבינוני בפולין, שאין ארץ ישראל כשרה לקליטה, לעת עתה, אלא לשני יסודות בעמנו, נגודיים מן הקצה אל הקצה: חלוצים שאין בידם אלא אידיאליהם בלבד, המוכנים למסירות נפש ולהקרבה עצמית ליבש ביצות בעמק ולהנגף בקטב הקדחת או להשרף בלהט. החמה בסלילת כבישים, ולעומתם בעלי הון, עשירים מופלגים, שבאים ארצה ואלפי לירות בכיסם, ואפשרויות פתוחות לפניהם שם, אם לבנות בתים בערים ולהתפרנס משכר דירה או לנטוע פרדסים ולחיות מיבולם"[[19]](#footnote-19)

כלומר, החשש מפני שיתוף פעולה עם המוסדות המיישבים לא היה כולו מדומה. התנהגות נציגי המוסדות יצרה גם היא בסיס ליצירת חוסן האמון ביניהם.

**הערכה עצמית נמוכה של היכולת הארגונית של החסידות:**

*ג) אנחנו לא בקיאין כלל בהפאליטיק ולידע איך להזהר ולהשמר מהרמאות שלהם.*

*ד) אין נימצא אצלינו שם כח הארגון ודיסציפלין, אבל אנחנו שלימזלניקים וקנאין וכל אחד הוא בעל דעה מיוחד - שני הפיכים בנושא אחד וד״ל.*

עלויות:

*ה) ענין כזה דרוש לתעמולה גדולה ורבה, ולכל אחד צריכין להכין שיהי' שלחנו ערוך האדמיניסטראציע צריכה להוצאה רבה ואנ״ש הם עניים ואין בכחם להחזיק ענין כזה וגם מוחם לא סביל שצריכין לאיזה הוצאה חוץ מעבודת ״לשמה״*

**הצורך בדמות ניהולית:**

כפתרון לבעיה שלחוסר יכולת ניהולית, אהרון מעלה את הצורך במציאת איש בעל יכולת ניהולית:

ח) צריכין להיות איש אמוד ובעל כח לעמוד נגד תלונותם של כל אחד מהתחלה עד הסוף. כי כל אחד הוא בעיניו חשוב ויש לו דין קדימה לכל הפרטים וד״ל והנה יש עוד כמה פרטים אשר צריכין להיות בזה חכם הרואה את הנולד בכל פרט ופרט. ואין במודעי כעת להעלות על הרעיון.

יתכן שכאן באה לידי ביטוי היחודיות של חסידות ברלסב, שהתקיימה ללא אדמו"ר, והיתה למעשה נטולת דמות מרכזית, מה שגרם גם להעדר מבנה ארגוני שבראשו מוסד בעל יכולת קבלת החלטות עבור כל החסידים[[20]](#footnote-20).

להלן הוא מסביר למה אינו יכול לקבל על עצמו את המשימה:[[21]](#footnote-21)

ז) אני אין ביכלתי לקבל עלי שום משרה ועבודת הכלל, כי חלוש כח אני מאד ומוסבל בכאב הראש מאד ר״ל וכח הזכרון נחלש אצלי מאוד, השי״ת ירחם וגם שהפראקטיקא שעד כה לימדה אותי להתרחק מעבודת הכלל -

**לסיכום הוא כותב:**

*ע״כ אבקשך בזה שתיטיב לעיין בהענין הזה היטב ולייעץ עם עוד אנ״ש החשובים ולכתוב לנו חוות דעתכם תשובה ברורה איך להתנהג בענין הזה אשר מצד א' הוא כנראה איזה רמזי השגחה, ומצד הב' יש בזה חששות גדולות כנ״ל...*

אהרון ציגלמן מדגיש כאן את ההזדמנות מול הסיכונים.

**מושבה: תרצ"ו - (1936)**

העדות הראשונה ליזמת התיישבות הקמת המושבה נמצאת מכתב הנושא את הכותרת "גאולה תתנו לארץ". [[22]](#footnote-22) (ללא תאריך). מכתב זה, כפי הנראה נכתב בעקבות כרוז הנושא את השם "**קול מבשר בא,** מחודש ינואר 1936, בחתימת א.י קורמן ועוד חמשה נוספים[[23]](#footnote-23)

על פרסום הכרוז ותוכנו נכתב כך:

*בכניסה אל השטיבל דחסידי ברסלב בוורשה התגודדו המתפללים, נדחקים סביב הכרוז ועיניהם בולעות במרוצה את השורות שהצטופפו תחת הכותרת ׳קול מבשר׳. [...] וכאן החל הכרוז לגולל בזהירות את הבשורה: ״הנה באשר זכינו להוודע ממקור נאמן - אשר בעזר השם יתברך ובכח וזכות רבינו הקדוש יוכל ה׳ לרחם על עם הדל אנ״ש שיחיו, שיהיה בנקל לבוא על אדמת הקודש לרצות אבניה ולנשק רגבותיה - כאשר כל זה תמיד מגמת הכסופין הגדולים מאנ״ש שבחוץ לארץ, מגודל האהבה שבהם, וזה מצד קדושת לימוד הדעת שבספרי רבינו ומוהרנ״ת הקדושים זי״ע וכו׳ - אשר מלאין תורות ושיחות מאותן קדושת ארץ ישראל לאין מספר כידוע!"* [[24]](#footnote-24)

בעמודים הבאים מתאר את ההתלהבות שאחזה את חסידי ברסלב בורשה ומחוצה לה בעקבות *הכרוז. האגרת הנלהבת הכתה גלים בקרב אנ"ש בפולין.*

התקנון להלן לוקט מתוך כמה ממכתבי ברסלב. המכתב שבו מפורטים מרבית סעיפי התקנון הוא מכתב מספר 3.65.3, ללא תאריך הנושא את הכותרת "גאולה תתנו לארץ":

## מושבה – תקנון.

***נחלת קיבוצי ברסלב!***

*א) מטרתה להשתתף כל אנ״ש מקומות מושבותיהם די ככל אתר ואת לרכוש להם קנין אדמת ארץ ישראל במקום אחד.*

*ב) חברים מתקבלים מאנ״ש הנקראים על שם אדמו״ר זצ״ל ומהנלוים להם ומתבטלים להם*

*ג) לשיגיע החבורה למספר חמשה ועשרים חברים יבררו להם ועד של חמשה אנשים אשר על ידם יתנהל עבודת החבורה והם יושב ראש - מזכיר - גזבר - שני חכרי הועד - היושב ראש אין שום דבר נעשה בלתי ידיעתו והסכמתו המזכיר - הוא הנותן מודעות לכל הענין הן בפה והן בכתב הגזבר - הוא המאסף המעות הדרוש מהחברים ונותן שובר בחתימת ידו שני חברי ועד הם הראוי חשבון.*

*ד) לכל חבר ינתן פנקס קטן החתום בחתימת כל הועד ובו נכתב כל הנתינת של חבר כפי השובר שבידו ובחתימת יד היושב ראש והגזבר. כל חבר נותן בפעם הראשון דמי כתיבה שלשה זלאטים ואח״כ בכל שבוע כפי כחו ורצונו בסכום הקנין.*

*ו) כשיגיע מספר המעות לסך מאה פונט מוטל על הועד להשתדל לעשות קנין נחלת אדמה בא"י כפי האופן אשר יוסכם בהסכמת כל החברים אשר יקראו לאסיפה ע"י הועד.*

*ז) אם בתוך משך הזמן יתחרט אחד מלחיות חבר לזה הענין יוחזר לו מעותיו חוץ מהשלש זלאט דמי בתיבה.*

*ח) כל חבר יש לו דעה וקול כהענין בלי יתרון אחד על חברו והכל יתברר עפ"י רוב דעות.*

*ט) להוציא חבר הלא ישר להחבורה הוא בהסכמת שני שלישי החבורה.*

*תקנות מקיבוצים מקומות אחרים*

*א) צריכין תיכף לברור להם ועד מקומי של שלשה אנשים אשר על ידם יתנהל עבודת החבורה המקומי שהם גזבר - ומזכיר - וחבר הועד.*

*המזכיר - נותן מודעת להסברים בפה ובכתב כפי אשר יקבל מהועד המרכזי בווארשא.*

*הגזבר - מאסף המעות הדרוש מהחברים ונותן שובר בחתימת ידו על המעות הנתקבל. החבר הועד - הוא הרואה חשבון.*

*ב) המעות הנאסף נשלח בכל שבוע להועד המרכזי כווארשא על אדרעס אהרון ליב ציגעלמן ווארשא גענשע 27 מעון 3/6.*

*הערה. לע"ע נשלח קוויטאריט מווארשא אשר בו נכתב המעות שנתקבל מהחברים ונקרא שובר וקבלה וחוץ מזה צריכין קאססע כוך.*

*המזכיר בנימין עוזר קארלסברון*

*יושב ראש*

*גזבר וחברי ועד* [[25]](#footnote-25)

לעומת תקנון עיר גנים, שהתמקד בניהול החברתי של הישוב העתידי, תקנון המושבה עוסק בעיקר באופן גיוס הכספים למושבה בטרם הקמתה.

*כמו ביזמה הקודמת של הקמת עיר גנים, מתגלה שוב ר׳ אהרן לייב ציגלמאן כאיש מעשה, והוא מעלה מספר שאלות היורדות לפרטי היזמה, מתוך הנחה שלמרות ההתלהבות הראשונית, המאפיינת את חסידי ברסלב, הם לא ישקיעו מכספם ללא בירור השאלות לעמקן: [[26]](#footnote-26)*

א. מי הוא המקור נאמן שזכיתם להיוודע ממנו?

ב. ומי הוא השומע?

ג. מה הוא השטח אדמה, אם הוא של קרן קיימת לישראל ואם הוא נעבדה או טרושה?

ד. מה הענין של האלף פונט, אם הוא בתורת מעות קדימה על איזה סכום גדול או בתורת בטוחות?

ה. ואם הוא מעות קדימה, כמה הסכום אשר יהיה נחוץ לזה, ובאיזה אופנים התשלומין בפרטי פרטיות?

ו. איזהו אנשים צריכין לזה אם עובדי אדמה (ואם צריכין לזה תעודת אישור העבודה) ואם גם כן שאר בעלי מלאכה?

ז. ואם סתם אנשים כמו רוב אנשי שלומנו, שאין להם שום עבודה מיוחדת אנו יוכלו גם כן להשתתף?

ח. אופן הנסיעה, אם יהיה מוכרחין לסערטיפיקאטין (־אשרות עלייה) או דרישות, או איזה מין הכשרה, או על ידי גורל. וכו׳?

ט. אם לנסוע האנשים לבד על משך איזה זמן ואחר כך ידרשו בני ביתם או תיכף ביחד עם כל בני ביתם?

י. הוצאות הנסיעה בכמה?

המניע העיקרי של הקמת יישוב ברסלבי בא"י היה כנראה הרצון להשיג סרטיפיקטים לארץ ישראל במטרה להחלץ מעוני הגלות. לעומת יזמת "עיר גנים", מאמצי הקמת המושבה הגיעו לשלב מתקדם יותר, ואף נעשה נסיון לגייס עזרה מאנשים מחוץ לחצר הברסלבית.

כך למשל הוצע לבקש את עזרתו של הסופר ואיש הרוח החסידי ר׳ הלל צייטלין, שהיה מאוהדיה הגדולים של ברסלב ומקורב לגדולי המשפיעים בוורשה. ר׳ הלל, שהיה איש צורה ובעל השפעה בחוגים רבים מתבקש לכתוב מכתב לעומד בראש הקרן קיימת, ולהשתדל אצלו עבור המושבה ולספר לו: "שהוא יודע שיש בפוילין חברה מחסידי ברסלב, שאוספין כסף בשביל להתיישב בארץ ישראל וכבר יש להם אלף לירות, ובכל שנה ושנה יכולין להתאסף חמש מאות לירות.[[27]](#footnote-27)

## הקמת ישיבת "נחמני" בירושלים

לאחר שנסיון הקמת ישוב "עיר גנים" לא צלח, עלה רעיון להקים ישיבה ברסלבית בירושלים, כדרך נוספת לגיוס כספים ובעיקר כאמצעי לקבלת סרטיפיקטים, "כי נחלט בינינו... ליסד ישיבה ע"ש רביה"ק...[[28]](#footnote-28) על תקופת פעילותה של הישיבה – אם היא אכן הוקמה למעשה – לא מצאתי עדויות. נמצא מכתב הנושא את הכותרת "**ישיבת "נחמני" נוסדה ע״ש רבינו הק' מוה״ר רבי נחמן מברסלב זצלה״ה** *[[29]](#footnote-29)* רובו של המכתב עוסק במאמצים להשגת סרטיפיקטים לאנ"ש. לדוגמא:

*שכבר עשינו צעד הראשון והגשנו בקשה עבור הר' אברהם סופר וחזן שליט"א לרשיון כניסה. ואי״ה בעוד שנים שלשה שבועות לא יאוחר ישיג וויזה, בזה הננו בטוחים, ואחריו נגשים אנחנו להעלות את הר' צבי יהודה ליפעל והר' משה טשענסשחובער מאומין ואחריהם הר' יודיל זילברמן מלובלין. ואחריו הר' מתתי׳ ברזעסקי שיחיו מאומין מעיה״ק ירושלם תוב"ב.*

אין במסמך זה כל אזכור להקמת המושבה, ומכאן אפשר להסיק כי מטרתה העיקרית היתה להשיג רשיונות עליה לארץ-ישראל. [[30]](#footnote-30) את השימוש בישיבת "נחמני" כאמצעי להשגת רשיונות עליה יש להבין בהקשר ההיסטורי של התקופה.

בפגישה שנערכה בבני ברק בהשתתפות הרב גרשטקורן, יוסף ארליך וי.מ. קורמן נדונה השאלה "כיצד עוקפים את המחסומים שהציב שלטון המנדט הבריטי, לפיהם רק קומץ רבנים וחזנים רשאים לעלות ארצה, או לחליפין רק מי שהנו עובד אדמה או משק?[[31]](#footnote-31)

## ישיבת תורה ותפילה:

הישיבה הוקמה באוגוסט 1930[[32]](#footnote-32)

## חסידי ברסלב בבני ברק

בין הגורמים שניסו לסייע להקמת המושבה, היו מספר חסידי ברסלב שקבעו את מושבם בבני ברק בשנותיה הראשונות. הראשון שבהם היה יוסף ארליך, שחבר לגיסו של הרב י. קרשטנקורן, מייסד בני ברק, והתיישב בבני ברק בחודש סיון תרפ"ד[[33]](#footnote-33). בהמשך הצטרפו אליו עוד כמה מחסידי ברסלב:

מיום שקבע ר׳ יוסף מושבו על אדמת בני־ברק, עלו ובאו אל המושבה החדשה עוד יחידי סגולה מאנ״ש מפולין שזכו לדלג על המניעות ולהגיע לארץ הקודש, ביניהם ר׳ יחיאל מאיר צוקר, גיסו ר׳ דב גרינשטיין וחותנם ר׳ אברהם גוז, ו׳ מרדכי (מוטל) יגלניק, ר׳ יעקב זעליג אורלנצ׳יק, ר׳ הרשל צוקר ועוד. [[34]](#footnote-34)

דגן ד', מספר עוד כי בפסח תרצ'ח התאכסן הרב גרשטקורן עם יוסף ארליך בביתו בבני ברק, ושם הונח היסוד לגיוס עזרתו של הרב גרשטקורן להקת המושבה הברסלבית:

ר׳ יצחק טען, כפי שסברו גם ר׳ יצחק מאיר ור ׳ יוסף[[35]](#footnote-35), כי ההכרח לייסד ׳מושבה חסידית עם פרדסים, רפתות ולולים, וכך יוכלו אלפי חסידים ומשפחותיהם לקבל אשרות עלייה". אולם הם גם ידעו ניסיון שעצם ההתארגנות לרכישת קרקע אינה פשוטה עבור חסידי ברסלב, שאינם משופעים בממון, ומלבד זאת רובם לא הסכינו מעודם לעבודת אדמה וכל ישעם וחפצם הוא לעשות תורתם עיקר ומלאכתם עראי. [[36]](#footnote-36)

## סיבות לכשלון

בבואנו לנתח ולתת הסברים אפשריים לכישלון שתי היזמות, שהיו אותן יש לקחת בחשבון את הנסיבות היסטוריות השונות, על דעיכת שני נסיונות ההתיישבות יש מעט מידע במכתבי ברלסלב. על מיעוט המקורות שעשויים לשפוך אור על דעיכת היזמה כותב א.קליגר: ”*מטבע הדברים אין בידינו את מלוא התמונה ואנו משחזרים אותה מפסיפס של אזכורים שונים ודיווחים קצרים וארוכים, מתוך התכתבויותיהם של אנשי שלומנו בפולין ובארץ ישראל עם החסיד העסקן ר׳ איצ׳ה מאיר קורמן*." [[37]](#footnote-37)

פלס ח' (תשמ"ו,) עושה הבחנה בין שתי צורות התיישבות דתיות: "'התיישבותם של דתיים׳ לעומת ׳ההתיישבות הדתית', [[38]](#footnote-38) ההבדל בין שתי הצורות נעוץ, לפי פלס, "*בנכונותם וביכולתם של יהודים, שומרי מצוות, להשתלב בחיים המודרניים, כפי שהחלו להתפתח בעיקר באירופה וגם בא״י לאחר מלחמת העולם הראשונה מבלי שיצטרכו לעזוב את מסורת אבותיהם*". [[39]](#footnote-39),

שתי צורות התיישבות אלו היו מונעות על ידי "צעירים דתיים, רובם מפולין, שהושפעו עמוקות - כמו צעירים ציוניים לא דתיים רבים - מהאירועים המהפכניים, שאירעו בנובמבר 1917 - לאחר מלחמת עולמית עקובה מדם ושהיו להם השלכות רבות על העם היהודי דאז: הצהרת בלפור והמהפכה הבולשביקית ברוסיה".[[40]](#footnote-40) ההבדל הוא בכך שבעוד "התיישבותם של דתיים" היתה עלייה של אנשים פרטיים, להתיישבות הדתית נוסף מרכיב ארגוני של הרצון להשפיע על החברה בארץ ישראל שכדי להגשימו,הם "התארגנו לפני סוף המלחמה הזו[[41]](#footnote-41) בקבוצות-הכשרה חלוציות, שבהן קיבלו הכשרה מקצועית והשקפתית (ציונית-סוציאליסטית-חלוצית) לקראת חייהם החדשים בארץ־ישראל.

את יזמות ההתיישבות של חסידי ברסלב ניתן לשייך במידה רבה להתיישבות של דתיים, מכיוון, ככל שעולה ממכתבי ברסלב, הרצון להשתלב בחברה בא"י לא מופיע בהם כמניע. ניתן להניח כי גם ההשפעה של מלחמת העולם השניה, המהפכה ברוסיה, והצהרת בלפור, לא השאירה רישומה על חסידות ברסלב, ככל שניתן להבין מתוך המכתבים העוסקים בהכנות להתיישבות בארץ ישראל.

המניע העיקרי שעולה הוא הרצון להמלט בקשיי הגלות, מתוך אמונה – לא לגמרי מבוססת – שבארץ ישראל יזכו לרווחה כלכלית.

חיים פלס, (תשמ"ו)[[42]](#footnote-42) מפרט עארבעה תנאים עיקריים להצלחת התיישבות חקלאית-דתית, ואשר בהעדרם נדון כל נסיון התיישבות לכשלון.

1. מבחינה רעיונית - רעיון ציוני-סוציאליסטי מגובש, הרואה את ההגשמה העיקרית של תנועת התחייה הלאומית של העם היהודי בעת החדשה בעבודה עברית עצמית בארץ האבות שבה יש לבנות חברת מופת של חרות, צדק ושיוויון". ולהצלחתה של ההתיישבות הדתי בעלת מגמה לאומית-ציבורית...
2. מבחינה כלכלית - הקמתם של מושבים שיתופיים ושל קיבוצים ופיתוח מירבי של חקלאות על ענפיה השונים, ולא הקמתם של מרכזים עירוניים או התיישבות פרברית.
3. מבחינה חברתית - מספר ניכר של גרעיני התיישבות, שעברו הכשרה חקלאית והשקפתית מספקת, כדי להגשים את הרעיונות הנ״ל.
4. מבחינה ארגונית - ארגון חזק, כמו ההסתדרות הציונית על מוסדותיה השונים, המסוגל להעניק את העזרה הדרושה מבחינה ארגונית, חקלאית, כספית ומדינית".

ניתוח יזמת ההתיישבות של חסידות ברסלבת על פי התבחינים שהציע ח' פלס[[43]](#footnote-43), עולה העדרם של כמה מהתנאים ההכרחיים להצלחת התישבות דתית אליבא דחיים פלס: הרעיוני, הכלכלי והארגוני.[[44]](#footnote-44)

להלן אראה כיצד חסרון כל אחד מהמרכיבים הללו היה בעוכרי יוזמות ההתיישבות של חסידות ברסלב.

במכתב, ללא תאריך וזהות השולח, (מכתבים אלו, אם אנו משערים נכונה, נשלחו מארץ ישראל לפולין בקיץ תרצ״ז) הכותב מלין על חוסר הפעולה מצד אנשי שלומנו.

"בעזהי״ת יום ועש״ק בהעלותך פה בני ברק.

...אם אנ״ש לא היו עצלים רק בעלי אמונה, והיו שומעים לעצותיהם של בני ארץ ישראל, ועכשיו יש עדיין אפשרות לאסוף כסף בשביל להתיישב בארץ ישראל לכל הפחות 1000 פונט, וזה אפשר לפעול אצל כל אנ״ש, בדרך כלל, אם אחד נותן כבר המעות, הוא כבר רוצה לנסוע ולשהות בארץ ישראל, אבל אותו דבר בכל המצוות, מקבלים שכר רק בעולם הבא וצריך להמתין קצת לישועת השם כמבואר הרבה בזה בספרי רבינו ואין שום ייאוש, וגם מהיום צריכים להתחיל, אך צריכים התחזקות גדול מאוד, ואם יהיה לכל הפחות 1000 פונט אפשר לקנות פיסת קרקע וזה יעזור לתת חלק להתיישבות של כמה מאות עד אלף משפחות ואז כבר לא יחסר ממון ונוכל להשיג הרבה 1,000 פונט"[[45]](#footnote-45)

בסיס רעיוני: נראה שהקמת ישוב חקלאי לא היה הבריח התיכון של יזמת ההתיישבות. כפי שניתן להסיק מתוך מכתבי ברסלב העוסקים בנושא, נראה העיסוק העיקרי היה סביב השגת רשיונות עליה במטרה להחלץ מהמצוקה הכלכלית הקשה בפולין.[[46]](#footnote-46)

בסיס כלכלי: התחשיב שלפיו אלף פונט, (כנראה שהכוונה היא ללירה ארץ ישראלית) יכול להיות הון בסיס להקמת ישוב של אלפיים איש נראה קצת תלוש מהמציאות.[[47]](#footnote-47) יתכן שסכום זה מבוסס על התחשיב של הקמת בני ברק, [[48]](#footnote-48) אולם בעוד שמייסד בני ברק הבין שמדובר רק במרכיב עלות אחד, נראה שחסידי ברסלב נטו לחשוב שמדובר בסכום סופי.

**פרק 3: יזמות התישבות חסידית להשוואה**

בפרק זה אתאר מספר יזמות וניסיונות להקמת צורות שונות של ישובים בעלי אופי חרדי-חסידי. על אף השוני ברקע היסטורי ובנסיבות של כל אחת מהדוגמאות לעומת יזמת ההתישבות של ברסלב, ההשוואה יכולה לחדד כמה מאפיינים של תכניות ההתיישבות הברסלבית, ובעיקר את הסיבות לאי הצלחתן. ההבחנה בין

צריך לציין כי, למעט בני-ברק, נסיונות ההתיישבות הנסקרים להלן לא הגיעו לכלל מימוש באופן שבו חזו אותם המייסדים, אולם כולן הגיעו לשלבים מקדמים הרבה יותר מיוזמות ברסלב.

## רמתיים צופים – 1920-1921

האגודה הוקמה בסביבות שנת תר"פ על ידי בני הישוב הישן בירושלים, במטרה לגאול את קרקעות נבי סמואל ולהרחיב בכך את גבולות היישוב. יזמה זו לא הגיעה לכלל הקמת ישוב בפועל, אבל במגרתה הוקמה חברה שומה ונרכשו אדמות.

החברה זכתה לתמיכתם של רבני ירושלים רבי יצחק ירוחם דיסקין ורבי יוסף חיים זוננפלד, שכתבו מכתבי המלצה לחברה. הרב יצחק ירוחם דיסקין כתב במכתבו: "חברה נעלה ונשגבה רמתיים צופים... אשר נתיסדה ומתנהלת על ידי בני ציון היקרים מיחידי סגולה, תלמידי חכמים מופלגים, למטרת בנין וישוב ארץ הקדש על פי יסודי תורתנו הקדושה".

**מטרות החברה**

במסמכי החברה נכתב כי "מטרתה לייסד מושבות חרדיות בארץ ישראל". מתקנות החברה עולה כי כוונתם היתה לייסד מושבה חקלאית אך עם אורח חיים שמרני בדומה לחיים בשכונות הוותיקות של הישוב הישן. גם במכתב התמיכה של הרבנים נכתב כי אחת ממטרותיה הוא "לקיים מצוות התלויות בארץ".

**פעילות החברה**

בשנת תרפ"א התמנה רבי עמרם בלוי לעמוד בראש החברה, והחברה אכן רכשה קרקעות באזור נבי סמואל על פני כ-250 דונם, אך התוכנית להקים שם יישוב חקלאי לא יצא אל הפועל. משנת תש"ח היה האיזור בשליטה ירדנית ולכן לא יכלו לגשת לשם ולטפל בקרקעות. במלחמת ששת הימים שוחרר האיזור, ושווי הקרקעות עלה בהרבה, אך רבי עמרם בלוי סירב להתעסק עם השטחים שנכבשו בידי הציונים וכך נשארו הקרקעות ללא טיפול.

**תקנות החברה**

במסמך רשמי של החברה, מופיעים תשעה סעיפים של תקנות, מהם ניתן ללמוד בבירור על אופי החברה.

1. לקיים את כל דברי התורה והמצוה לפי רוח ישראל סבא.

2. שלא להקל במלאכת שבת ויו"ט, ולא יעשה בזה שום קולא או הערמה.

3. לקיים מצוות התלויות בארץ כדעת רבותינו הזקנים שבארץ ישראל בלי שום התרים והערמות.

4. שלא יגלחו או יספרו במספרים כעין תער פאת ראשם או פאת זקנם.

5. הנשים לא ילכו בבגדי פריצות.

6. הנשים לא ילכו בגלוי שער כלל.

7. לקבוע שיעורים להלכה ומוסר ברבים וכל בני המושבה מחויבים לבוא אל השיעורים.

8. לא יצרף את בניו הזכרים למלאכת השדה עד שיגדלו.

9. לייסד רק בתי תלמוד תורה שיתנהגו לפי רוח ישראל סבא, ואין לייסד שום בית לימוד ללמודים זרים וחכמות חיצוניות.

אכן, גם רמתיים צופים לא הוקמה בסופו של דבר, אולם יזמה זו הגיעה לשלבים מתקדמים יותר מיזמות ברסלב, כאשר ההבדלים העיקריים היו:

* יכולת ארגונית גבוהה ונסיון בממשקים עם המוסדות המיישבים.
* תמיכה של רבני ירושלים, בעלי עמדה ציבורית.

כנקודה מרכזית להשוואה בחרתי להציג בפירוט את התקנון של רמתיים צופים לעומת התקנון המוצע של "עיר גנים" הברסלבית (ראה לעיל, בפרק ‎2.2, תקנון) . בעוד שכאן התקנון עוסק בעיקר באופי החברתי-דתי של היישוב, התקנון של ברסלב מכיל סעיפים הקשורים בעיקר בצד הארגוני של הישוב. מהבדלים אלו ניתן לדעתי לעמוד על הסברים אפשריים לכשלון:

1. התקנון הברסלבי, למעט הערה כללית וקצת מוזרה לפיה "צריך להתנהל על פי דרך רבינו הקדוש שלמדנו באמרו שלחם עם אוגערקעס[[49]](#footnote-49) זה מאכל טוב מאד"[[50]](#footnote-50) אינו נוגע כלל בהתנהגות הנדרשת מחברי הישוב העתידי, כפי שעושה התקנון של רמתיים צופים. כאן משתקפת העדר בסיס רעיוני של התיישבות חקלאית, שהוא אחד התנאים הנדרשים לפי פלס ח' להצלחת התיישבות חקלאית-דתית.
2. בתקנון הברסלבי ניכרת חוסר אחידות ברמת התקנות השונות, שמעיד על חוסר נסיון בתחום. כך למשל, בעוד שסעיפים אחדים אכן עוסקים ברמה הניהולית של הישוב כגון: תנאי קבלה, ניהול הכספים, ישנם סעיפים אחרים היורדים לרמה כמו הלחם עם אוגערקעס, מידות בור המים וכד'. לעומתו, תקנון רמתיים צופים מציג רמה אחידה של תקנות הנוגעות לערכי החברה.

## בני ברק – 1924

בשנת תרפ"א נוסדה בוורשה חברה בשם "בית ונחלה", על ידי קבוצת חסידים בראשות רבי יצחק גרשטנקורן, אשר שמה לה כמטרה להקים מושבה חקלאית בארץ ישראל עבור יהודים חרדים מפולין. בשנת תרפ"ב (1922) נרכש שטח אדמה בקרבת הכפר הערבי "אבן איברק", וחברי האגודה החלו לשווק את אדמות המקום, תוך הסבת שמו ל"בני ברק".[[51]](#footnote-51)

בבסיס ההשוואת הקמת העיר בני מול יזמת ה"מושבה" של ברלסב, אבקש לעמוד על שני מרכיבים שהיו חסרים אצל חסידי ברלסלב, ואשר יכולים להסביר את הכשלון. הראשון, שיתוף פעולה עם מוסדות מיישבים בעלי נסיון בארץ-ישראל, והשני התנהלות כלכלית מפוכחת.

תאריכים:

בטבת תרפ"ד [[52]](#footnote-52)

*היה זה בחודש טבת תרפ"ד בעת ההיא הגיע לארץ ישראל האדמו"ר רבי אבדהם מדדכי בעל ה"אמרי אמת מגוד בלוויית האדמו"ר רבי יצחק זעליג מורגנשטרן מסוקולוב וגיסו של הרבי מגור רבי צבי חנוך הכהן לוין רבה של בנדין"[[53]](#footnote-53)*

שיתוף פעולה עם מוסדות מיישבים כלל בין השאר את הפעולות הבאות:

* התקשרות עם חברת גאולה[[54]](#footnote-54)
* אגודת ישראל – הקצאת משרד לפעילות בית ונחלה בורשה[[55]](#footnote-55)

על ההתנהלות הכלכלית המסודרת מספר הרב י' גרשטנקורן:

והואיל ולא היה בידינו אלא סך 900 ל"ש בלבד והקניה של אדמת בני ברק עי ידי חברת גאולה עלתה 10.000 לי"ש בערך עפ"י חשבון 8 לירות מצריות לדונם ובתוספת שונות היה חברי יוצא מכליו ממש כשבא יערוך חשבונן של 10.000 לירות במארקים פולנים בשעה שיצאנו מורשה עמד השער מארק 18.000 בלירה בשהותנו בארץ עלה לכדי 22.000 מארק בלירה לפי חשבונו המעשי כדרך סוחרים לא היתה לנו כל זכות להתקשר במקח ששויו גדול מהמזומן שבידינו פי עשרה אף אני דקדקתי בחשבון זה כמוהו אלא ביני לבינו היה הבדל זה בלבד אני עז הייתי באמונתי שאם עלה בידינו לקבל אצל החברים בערך אלף לי"ש לשם דמי קדימה על אחת כמה וכמה שנקבל אצלם יותר מפי עשרה כשנחזור אליהם ובידינו מקח מוגמר. [[56]](#footnote-56)

מייסד בני ברק, הרב גרשטנקורן מציג כאן תחשיב מפורט, שהסכום של אלף לי"ש (לירה שטרללינג או פונט), הוא דמי קדימה של כ-10% המסכום הדרוש להקמת הישוב, תוך שהוא מציג תחזית להשגת שאר הסכום הנדרש. [[57]](#footnote-57)

לעומת חסידי ברסלב, שעמדו על התיישבות של אנ"ש[[58]](#footnote-58) בעיקר,

ארץ ישראל אינה ענין לחברות נפרדות למען חסידים אלו או אלו. בקרב כל החסידים למחניהם נמצאים יחידי סגולה בלבד, שיש להם חוש מיוחד לארץ ישראל. הללו, נשמות ארץ ישראל שוכנות בקרבם ואותם יש לקבץ מכל מחנות החסידים כולם. בין חברינו נמנים חסידי גור וסוכוצ׳וב, חסידי אלכסנדר, ראדזין רודזמין וכו וכו. אין אנו יכולים ואין אנו רשאים לנעול דלת בפני מי שהוא. הואיל ולא כל חבר נרשם יעמוד בחברותו עד הסוף, ולא כל מי שישלם אפילו חלקו בנחלה יעלה לארץ ישראל, ולא כל מי שיעלה לארץ עתיד להשתקע שם. ולפיכך כדי ליצור דבר של קימא בעבודתנו, עלינו לאמץ את כל הכחות שבכל מה שעלול להתרחש, כמה שירבו המתלוננים ועוזבים, המפגרים והנחשלים, המחרחרים והמפריעים,— יעמוד ויתקיים גרעין בריא ונאמן, יוצר ובונה.[[59]](#footnote-59)

בני ברק תקנון:

התקנון הראשון של בני ברק, התגבש רק כשנה לאחר הקמתה:

*האסיפה הכללית הראשונה ביום כ"ג תשרי תרפ"ה התקיימה בבני ברק האסיפה הכללית המסודרת הראשונה האסיפה נקראה כדי לכונן את הועד הראשון לבחור את ועד הביקורת לאשר תקציב לשנת תרפ"ה ולפתוח בהליכים לקראת הבחירות [[60]](#footnote-60)*

## כפר חסידים - 1924

חברה זו שנוסדה על ידו, התאחדה עם חברת "עבודת ישראל ", מיסודו של האדמו״ר מקוזניץ, רבי ישראל־אלעזר הופשטיין, כדי לייסד את המושבה הנקראת היום "כפר חסידים", בעמק יזרעאל.[[61]](#footnote-61)

על האופן

* 1. **דמויות מפתח:**

**יצחק מאיר קורמאן**

בשנת 1934 עלה קורמן לארץ ישראל, כך הציל את עצמו מגורלם של רובם המוחלט של חסידי ברסלב בפולין שנספו בשואה. אך קורמן לא רק הציל את עצמו, והקים משפחה ובית בישראל, לאחר פטירתו השאיר אחריו אוצר בלום – מאות מכתבים ופריטים בכתב מכונה ובכ"י המעידים על חייה ועושרה של חסידות ברסלב בפולין.

**אהרון לייב ציגלמאן**

בשנת תר"פ נענה לבקשת ה"קלויז הברסלבי" ובוורשא, לשאת בהנהגת העדה, לאחר פטירתו של המשפיע רבי שלמה גבריאל. בנוסף להיותו מורה בעל השפעה בתוך החסידות ומחוצה לה. ידע לגשר בין בין עולם התורה לעולם המעשה: "מחד, הלהיב את אנשי המסחר ..." [[62]](#footnote-62)

**יצחק ברייטער**

התגורר בלובלין. בחורף תרס"ה, 1905, מצא את הספר ליקוטי מוהר"ן והתוודע לתורת ברסלב. לקראת ראש השנה תרס"ו נסע לאומן והיה אחד הראשונים שבא לשם מפולין. כשחזר התחיל להפיץ את תורת ברסלב, ונסע לאומן כעשר פעמים. כונה "ר' יצחק".

החל מתרפ"ו, 1926, לא הצליח להיכנס לברית המועצות ובעקבות כך הקים "קיבוצים" של חסידי ברסלב בוורשה ואחר כך בישיבת חכמי לובלין. לפרנסתו עבד כמנהל חשבונות בוורשה. כשפרצה מלחמת העולם השנייה נכלא בגטו ורשה. הגרמנים ראו בו אחד ממנהיגי היהודים, "יודן פיהרר", ולכן היה בין הראשונים ששולחו לטרבלינקה[דרוש מקור], עם רבנים נוספים, ושם נספה.[[63]](#footnote-63)

**רבי אברהם שטרנהרץ**

נינו של רבי נתן שטרנהרץ מברסלב (תלמידו של רבי נחמן מברסלב), היה ממנהיגי חסידות ברסלב. הבולטים בדור הרביעי, וממייסדיה של החסידות בארץ ישראל. ייסד את ה"קיבוץ" של חסידי ברסלב בראש השנה בציון הרשב"י במירון.

**ר' לייביל רוזנפלד**

**ר' יוסף ארליך**

שדליץ, הכירות עם גרשטקורן (גיסו)

**הרב יצחק גרשטנקורן**

**שלמה זלמן שרגאי [[64]](#footnote-64)**

1929 - ציר בקונגרסים ציוניים

1951-1952 ראש עיריית ירושלים

# סיכום

ראשי פרקים:

* ארץ ישראל בתורת הר"ן
  + היא בעיקר בעלת משמעות רוחנית,
  + יש זהות בין א"י לצדיק
  + הגלות דומה להתרחקות מהצדיק
* יזמות התיישבות
  + בעיקרן מתוך מצוקה בגלות, כלי להשגת רשיונות עליה
  + הקמת ישיבה בירושלים כאמצעי להעלאת חסידים לא"י
* סיבות לכשלון
  + אובייקטיביות: עוני, מצב היהודים בא"י, פרעות 1936,
  + סוביקטיביות: חוסר הבנת הקשיים, יכולת ארגונית, חוסר אמון במוסדות, הסתגרות
* שאלות פתוחות:
  + האם היתה למידה בין שני נסיונות ההתיישבות.
  + למה לא הוצע להם להצטרף לבני ברק או ליישוב חסידי אחר.

# **ביבליוגרפיה**

אבינרי-רבהון, מ, ברטל, י, & גוטמן, י. (1997). קיום ושבר : יהודי פולין לדורותיהם. ירושלים: כרך1 , מרכז זלמן שזר.

גושן-גוטשטיין, א. (1998). *ארץ-ישראל בהגותו של ר’ נחמן מברסלב.* בתוך: ארץ-ישראל בהגות היהודית בעת החדשה (תשנ"ח), עמ' 276-300

גרשטנקורן, י. (תש"ב). זכרונותי על בני-ברק / [מאת] יצחק גרשטנקורן. ירושלים: ירושלים : דפוס פ' אבן.

דגן, ד. (2001), אש תמיד תוקד לזכרון קיבוצי ברסלב בפולין, חלק ראשון*.* מכון אש תמיד תוקד לזיכרון קיבוצי ברסלב בפולין:

הלפרן, י. (1948). בית ישראל בפולין : מימים ראשונים ועד לימות החורבן. ירושלים: המחלקה לעניני הנוער של ההסתדרות הציונית.

**על חומותיך בני ברק:**

מאיר י',הרב. (תשמ"ח-תשנ"ג),*קורותיה ודברי ימיה של העיר בני ברק, כרך א*. האגודה לתולדות בני ברק: בני ברק.

קרמר, ח מ. (2005 , *זו ארצי* : ר*בי נחמן מברסלב - היסטוריה מלחמה ותקווה בארץ ישראל . ירושלים*: ירושלים : מכון נחלת צבי.

עמודי אור  
קליגר, א. (2002), *עמודי אור : פרקי הוד מעולמם של חסידי ברסלב בפולין*. ביתר עילית : מכון ברסלב הר המור

**אתרי אינטרנט:**

**המכלול:** <https://www.hamichlol.org.il/%D7%A2%D7%99%D7%A8_%D7%92%D7%A0%D7%99%D7%9D>

**BRESLAV NEWS**

<https://www.breslevnews.net/%d7%97%d7%a9%d7%99%d7%a4%d7%94-%e2%80%a2-%d7%a0%d7%97%d7%a9%d7%a3-%d7%a4%d7%a0%d7%a7%d7%a1-%d7%94%d7%97%d7%91%d7%a8-%d7%a9%d7%9c-%d7%97%d7%91%d7%a8%d7%aa-%d7%99%d7%a9%d7%99%d7%91%d7%aa-%d7%91%d7%a8/>

מקורות מתוך ביבליוגרפיה מוערת – דוד אסף

1. אשר בן ישראל, א"י בחסידות הברסלבית, הישוב 1 תרפ"ה
2. שמחה ברנשטיין, מוהר"ן מברסלב זצ"ל וא"י, דרכנו, תרצ"ה
3. י. רפאל, החסידות וא"י, ירושלים ת"ש
4. בובר, צדיק בא לארץ, מאזנים, +17 תש"ד
5. שמואל אבא הורודצקי, עולי ציון: לקורות העליות לא"י, תש"ו
6. א. שבייד, חזרה לארציותה של א"י, בספרו: מולדת וארץ יעודה
7. חיה שטימן-כ"ץ ראשיתן של עליות חסידים,
8. גרין, בלבב ימים, עתמול 144
9. נתן בן שמשון ברסקי, קונטרס חסדי ה׳, בו יסופר הנסים והנפלאות שעשה עמנו השי״ת... בעת שהכניסנו לארץ ישראל"., ירושלים תשכ״ו. פרסום ברסלבי. תיאור אוטוביוגרפי של עליית המחבר מלובלין לארץ ישראל בשנת תרצ״ט (בסיוע הרב יצחק אייזיק הרצוג). תיאור שושלת ייחוסו של המחבר.
10. חבלי יוצר

אסף, דוד, נאחז בסבך

בובר, בין עם לארצו

חיים גבתי, 100 שנות התישבות.

הצפה 18 אפריל 1939 הקמת ישיבת ברסלב בת"א

* צבי מרק. מאמר
* כשלון התיישבות בכפר חסידים – ציונות דתית.
* ספר – התישבות חסידים בת"א – מרכז שז"ר
* חיים פלס – ציון בשנות ה-80, התישבות חרדית.
* עבודות MA , פרופ' לאון.
* עבודת דוק' שמריהו יהב.
* ארכיון הציוני, המחלקה להתישבות.

קימי קפלן – עמרם בלוי.

רמתיים צופים – ישוב חרדי בזימת הרב עמרם בלוי.

# נספחים:

## מסמך 3.65.3 , גאולה תתנו לארץ: ללא תאריך,

בעזה״י

גאולה תתנו לארץ!

היות שנתיסדה בעירינו ווארשא אגודה ״נחלת קוביצי ברסלב" אשר מטרתה לקנות אדמה בארץ ישראל ולעשות ישוב מיוחד ויבנה על יסודה תורה ומסורה קאלאניע על שם אדמו״ר זצ״ל

ע״כ פונים אנו בקול קורא!

לכל אנ״ש די בבל אתר ואתר בכלל ובפרט לעיר לובלין! המסתופיפים תחת קדושת אדמו״ר ננמ״ח להסתופף תחת דגלינו הקדוש הזה וכל מי שנוגעת יראת ד' בלבבו וחיבת ציון בפרט בעיתים הללו שלב איש ישראלי בוער כאהבה עזה והשתוקקת גדול ליסע לא"י שיחבר אלינו בטרחא וממון ותפלה להיות חבר נאמן לנחלתינו וגודל קדושת א"י אין המון יריעות מספיקים לבאר כמבואר בדברי רבז״ל שאי אפשר לילך מדרגא לדרגא ולקרות איש ישראלי באמת בי אם ע"י א״י וגם גודל המסירת נפש שהי' לאדמו״ר ולר׳ נתן זצ״ל עד שבאו לאי״ש וגם מצאינו בחז״ל שא"י היא אחת מהג' דברים שבא ע״י יסורים ומסירת נפש וד״ל ע״כ אחים אהובים התעוררו ונתחזקו יחד ליבנות וליסד ישוב מיוחד בא״י כש״כ גאולה תתנו לארץ! שמיוחד בתורה ותפלח ועבודת ד' מיושבי אנ״ש המסתופיפים בצל קדושת ננמ״ח ועכשיו הזמן מסוגל ביותר

המזכיר בנימין עוזר קארלסברון

הועד הזמני יושכ ראש אהרון ליב ציגעלמאן

גזבר \* ״ \*

המזכיר בנימין עוזר קארלסברון

יצחק שטיינזאלץ חברי הועד יצחק ברייטער

נחלת קיבוצי ברסלב!

א) מטרתה להשתתף כל אנ״ש מקומות מושבותיהם די ככל אתר ואת לרכוש להם קנין אדמת ארץ ישראל במקום אחד.

ב) חברים מתקבלים מאנ״ש הנקראים על שם אדמו״ר זצ״ל ומהנלוים להם ומתבטלים להם

ג) לשיגיע החבורה למספר חמשה ועשרים חברים יבררו להם ועד של חמשה אנשים אשר על ידם יתנהל עבודת החבורה והם יושב ראש - מזכיר - גזבר - שני חכרי הועד - היושב ראש אין שום דבר נעשה בלתי ידיעתו והסכמתו המזכיר - הוא הנותן מודעות לכל הענין הן בפה והן בכתב הגזבר - הוא המאסף המעות הדרוש מהחברים ונותן שובר בחתימת ידו שני חברי ועד הם הראוי חשבון.

ד) לכל חבר ינתן פנקס קטן החתום בחתימת כל הועד ובו נכתב כל הנתינת של חבר כפי השובר שבידו ובחתימת יד היושב ראש והגזבר. כל חבר נותן בפעם הראשון דמי כתיבה שלשה זלאטים ואח״כ בכל שבוע כפי כחו ורצונו בסכום הקנין.

ו) כשיגיע מספר המעות לסך מאה פונט מוטל על הועד להשתדל לעשות קנין נחלת אדמה בא"י כפי האופן אשר יוסכם בהסכמת כל החברים אשר יקראו לאסיפה ע"י הועד.

ז) אם בתוך משך הזמן יתחרט אחד מלחיות חבר לזה הענין יוחזר לו מעותיו חוץ מהשלש זלאט דמי בתיבה.

ח) כל חבר יש לו דעה וקול כהענין בלי יתרון אחד על חברו והכל יתברר עפ"י רוב דעות.

ט) להוציא חבר הלא ישר להחבורה הוא בהסכמת שני שלישי החבורה.

תקנות מקיבוצים מקומות אחרים

א) צריכין תיכף לברור להם ועד מקומי של שלשה אנשים אשר על ידם יתנהל עבודת החבורה המקומי שהם גזבר - ומזכיר - וחבר הועד.

המזכיר - נותן מודעת להסברים בפה ובכתב כפי אשר יקבל מהועד המרכזי בווארשא.

הגזבר - מאסף המעות הדרוש מהחברים ונותן שובר בחתימת ידו על המעות הנתקבל. החבר הועד - הוא הרואה חשבון.

ב) המעות הנאסף נשלח בכל שבוע להועד המרכזי כווארשא על אדרעס אהרון ליב ציגעלמן ווארשא גענשע 27 מעון 3/6.

הערה. לע"ע נשלח קוויטאריט מווארשא אשר בו נכתב המעות שנתקבל מהחברים ונקרא שובר וקבלה וחוץ מזה צריכין קאססע כוך.

המזכיר בנימין עוזר קארלסברון

יושב ראש

גזבר וחברי ועד

## 5.12.1920 - מכתב 2.2.6

בעזהשי"ת אור ליום א' להדלקת נר חנוכה שנת תרפ"א לפ"ק ווארשא יע"א

לכבוד אחי ורעי חברי היקרים הממשיכים שמן משחת קודש מהדעת הקדוש הנובע מקור החכמה הנה זה בא למחניכם כבוד ידידנו האברך היקר והחשוב כש"ת מוה"ר יצחק מאיר נ"י קארמאן מלובלין אשר תשוקתו והתעוררותו בהתקשרות והתקרבות לרבינו ז״ל במסירת גופו ונפשו כמה פעמים הלא נודע - ובעת הנה רבו כיסופיו לקיים הזהרת רבינו הק' בענין נסיעה לארץ ישראל מקור הקדושה והאמונה אך סיבת אשר לפני איזה חדשים אשר שכב למשכב חולי ד"ל ובנס ורחמים רבים אשר נפדה ממות לחיים חלף הוצאת כל הונו אשר הי' לו - ומאז דחיקא לי' שעתא טובה - ואין לו במה להשקיע רעבונו ורעבון ב"ב אף עוד לו למניעה רבה לדרך הנסיעה הק' – ועכ"ז אינו מניח חפצו ורצונו בבטחונו שהשי"ת ינחנו לשלום במעגלי צדק - לזאת בבקשה מידידי ורעי שיראו לקרבו בסבר פנים יפות ולחזקו בכל עוז בסיעה שיוכל להוציא גיעגועיו וכיסופיו סבח אל הפועל במהרה לשלום - בזכות זה הצדקה רבה הנקראת צדקה לארץ ישראל יזכנו ה' כולנו לראות במהרה בנין ירושלים אמן.

כ"ד חברכם ותלמידכם המעתיר

אהרן יהודא בן שרה אהרן ליב ציגעלמאן

## 18.06.1929 – מכתב 3.64.1

בעז״ה. ג' לפ' בהעלותך, יוד סיון לפרט ״נצח ישראל'' ירושלים עיה''ק תובב״א.

מציון מכלל יופי ישלח ה' השוכן בציון עזרתו וכל הברכות לראש אנ״ש אנשי הב"נ"מ"ח שבלובלין נ״י ושבכל אתר ואתר, ה' עליהם. יחיו ויזכו לשוב לציון ברנה בכלל כל אחבי'׳ שבגולה שליט״א.

הנה כאשר הגיע אלינו מכתבכם היקר בחתימת ידכם שמחנו ונתעוררנו מכח אור חוזר בראותנו תשוקתכם הנפלאה לאה״ק כן יהי רצון ועזר מהשי״ת להוציא מחשבתכם מכח לפועל ונזכה להתראות בקרוב פא״פ ולהשתעשע ולחזות בנחמות ציון וירושלם וכי״ר בב״א.

כמים השנים לפנים כן לבבות בני אדם כמו כן לבותינו מלאות געגועין וכיסופין לראות קיבוצינו בקרתא קדישא דירושלם ובזכותא דרה״ק זצ״ל ובכח אתערותא דלתתא תתעורר אתערותא דלעילא מרחמים הגדולים לקיבוץ גליות הכללית יחד עם ביאת גוא״צ בב״א. ובזה באנו להודיעכם כי במוצאי חג השבועות ושב״ק התאספנו אספה כללית בביהכנ״ס שלנו להתחשב ולהשיבכם על כל שאלותיכם ודרישותיכם מאתנו ולברר היטב את כל הענינים אשר מוטל עלינו וכן עליכם לעשות בדבר אתחלתא דגאולה. האספה נפתחה ע''י ר' משה באגומולני בדברי התעוררות נפלאים דברים בוערים כגחלי אש, נאומו היתה בדבר התורה הקדושה ט' תיקונין וכו' ואודות המראה הנפלאה שספר רבה״ק ואמר כי התורה הנ״ל היא פירוש והסבר על כל המראה הנ''ל ונרמזת בכל תורה מתורותיו הקדושות והחוט המשולש היינו יציאת מצרים, אה״כ קבלת התורה ואח״כ לבוא לארץ ישראל ובאילין אשתכח גבר ותקיף וקודם שבא לבחי' א''י אזי אל יתהלל וכו' אבל אח״כ כשננצח אזי נקרא איש מלחמה והסביר כל הענינים באריכות, ולמי כל כך עצות ושיחות והתחזקות כיסופין וספורי מעשיות שזכינו לשאוב מב״נ״נ״ח שבשיל כל זאת הבע״ד מתגרה בנו יותר אבל רבה״ק הזהירנו והבטיחנו גמרתי ואגמר ובכחי תשענו ולא תתיאשו חלילה בשום אופן בעולם ועלינו להכין סיד ואבנים והבנין יגמר בעצמו זי''ע ועל כל ישראל. מכל דבריו החמים והנעימים נתפשטה השמחה בכל הלבבות ועשינו מחיאות כפים וריקודין בהתלהבות יתרה ושמחה עצומה, אי-אפשר לתאר את כל נאומו על הכתב כי לא יספיק הגליון.

אח״כ עלה על הבימה הרב ר' שלמה ווקסלר והרבה לדבר תורות נפלאות כי כל עניני המניעות להגברת החשק וכשיתגבר החשק לעומתו בודאי תשברנה כל המניעות, והוא הפליא מדברותיו זמן רב שתקצר המצע מהשתרע לברר הכל על הכתב ובסימו את נאומו נעשתה עוד שמחה רבה בריקודין ומחיאת כפים בשמחה וחדוה. אחריו עלה ר' נפתלי כ״ץ חותנו של ר' אברהם זצ״ל בהרב ר' נחמן מטולטשין זצ״ל והוא הרבה לספר שיחותיו הנפלאות של ר' אברהם הנ״ל פה מפיק מרגליות שאי-אפשר עכשיו להרבות בדברים האלה. ועוד כמה אנשים מא״ש כל אחד הפליא לשבח מעלת א״י ותשוקתה וכו' וכולנו נתמלאנו התעוררות עד כלות הנפש. אין רצוננו להאריך בדברים כי העיקר עכשיו לדבר בנוגע לעניננו. אחר כל הדברים האלה עלה ר' חיים ברוך טרנובסקי והציע שצריכים לענות לכם על מכתבכם ולברר לכם ולהודיעבם את תכן ועומק הענין לבל תהין תועים ברעיונכם כמגשש באפלה, ויפתח את נאומו לפני כל השומעים והנאספים שהיו כל אנ"ש מירושלם בנוכחות הצירים מיפו וצפת וטבריה. הצעתנו שאנחנו אנ"ש ניסד עיר גנים ע"ש רבינו הקדוש נ״נ״מ״ח, כל חבר וחבר של עיר גנים מקבל סכום כולל של עשרה דונם אדמה, בית ורפת ולול ובור מים 2 פרות חולבות ועשרים תרנגולות, חלק מהאדמה צריכים להכשיר לכל מיני נטיעות וירקות ומרעה לבקר. הבית יהיה של שני חדרים ומטבח ורפת של 6 / 5 מתר שטח פנימי ובור של 4 / 4 / 5 בשביל מים זה צריך לעלות 250 לירות א"י ושתי פרות 50 לא"י ובלן ערך של משק לזה חוץ ממחיר האדמה יעלה שלש מאות לירות א"י. המחיר של דונם אדמה בסביבות ירושלם יעלה מארבע עד חמש לירות א"י ומחירה השלם נפרע בתשלומין לשעורין עד חמש שנים. נחלט שבין אנ"ש צריכים להתארגן כוחות נעורים בתור חלוצי המתישבים לכשנהי' מוכנים לקרוא אותם להתחלת העבודה לא יהי' מצדם שום עכוב וגם שיתרגלו לעבודה חקלאית ולמשק אכרי, ועכשיו לענינים כספיים.

הועד המרכזי שלכם יבחור ועדה ארצי-ישראלית להנהלת יסוד ישוב חקלאי של א״ש בארצנו הקדושה ונמצא תמיד בקשר מכתבים עם הועד הפועל שלנו בירושלם הועדה שלכם תפתח פנקס מיוחד לזה עם התקנות הראשיות שנתקנו ע"י אנ״ש פה בארצנו הקדושה.

א) לכשיוסד הגרעין הראשון של הישוב פה לא יתקבל שום פקיד בתשלום כספי רק הוא יקבל משק מלא בתור חבר והעבודה של משקו תעבד ע"י הפועלים של הישוב ועד שיבנה משקו הוא נמצא ביחד עם הבונים הראשונים.

ב) הנהלת הישוב של אנ״ש צריך להתנהל על פי דרך רבינו הקדוש שלמדנו באמרו שלחם עם אוגערקעס זה מאכל טוב מאד. וע"פ זה נשגשג ונעלה מעלה מעלה כעזהי"ת.

ג) יש לנו על מי לסמוך על כח רבנו הקדוש שאמר אני גמרתי ואגמר.

ד) כל אחד ואחד מאנ״ש מתחיב להכניס תשלום שנתי מדולר אחד ומעלה כפי

יכלתו.

ה) תרומות מתקבלות אפילו לא מא"ש, מותר לזכות את הרבים.

ו) לשיתאסף סכום הגון שאפשר יהי' להתחיל בפעולות ממשיות אזי תבחרו

ציר מהחברים שבחו״ל שישתתף עמנו בהוצאת הענין מכח אל הפועל.

תקנות אחרות תוכלו לתקן כפי שתמצאו לנחוץ.

בין הישוב שימצא בסביבות ירושלם ימצא תמיד קשר תמידי עם ירושלם ע״י אוטומוביל.

לועד הפועל נבחרו: 1) ר' משה בוג'ומולני מאדעסא; 2) ר' חיים ברוך שרנובסקי מסאקאלאב; 3) ר' שלמה זילברמן מלובלין; 4) די יחיאל גרינוואלד מלובלין; 3) ר' מאיר מירקיס מטפליק. בכל מיני חליפות מכתבים ושאלות ועצות אתם צריכים לפנות לועד הפועל הנ״ל על פי הכתבת: מאיר מירקיס, מאה-שערים; ירושלם ארץ-ישראל,

ב״ה. בכל אלה הדברים שאנו פונים אליכם כנ״ל מציעים אנחנו לפניכם עוד הערה קצרה כי רצוננו לזכותכם בהנחת האבן פנת היסוד באופן שתזכו להמנות מן העשרה הראשונים וכל ב״י עשרה שכינתא שריא ויהי רצון שתשרה שכינה במעשה ידיכם אבל גמר הבנין במלואה בשלימות ותכלית הפאר והיופי וההידור תגמרנה בתקותנו לסיעתא דשמיא בהתפרסם שם רבינו זצ״ל בכל קצוי ארץ כי נטענו בארץ ישראל שם חסידי ברסלב ומושבה חדשה על שם הננמ״ח ובטחוננו חזק ואמיץ על קדושת כש״ת כי בכל מדינה ובכל אתר ואתר שנמצא שרש נשמת מאנ״ש בהודע ובהשמע כי אנחנו קוראים אותם על העתונים ואזי כל חלק נמשך לשרשו וישתתפו אלינו כל אשר רוח בו לקחת חלק וגורל באה״ק להגדיל תורה ויאדיר.

כעתירת ועד הפועל המברך אתכם בברכת ציון וירושלם. על זה באנו ה״ח יום י״ג תמוז תרפ״ט

יושב ראש מא'ר מירקיס

חברי הועד משה באגימולני

יחיאל גרינואלד

שלמה זילברמן

חיים ברוך טורנובסקי

הערה:

היות שידידנו ר' ליב רוזנפלד נמצא כעת אצלכם והוא יוכל לברר לכם את כל הענין בפרוטרוט.

**7.7.1929 - מכתב 3.64.2**

ב״ה יום א' כ"ט סיון תרפ"ט לפ"ק פה לודז יע"א,

ע"פ החלטת אנ"ש די בירושלם ד' עליהם יהיו ליסד נקודת ישוב ע"ש רביה"ק בתור "עיר גנים" בארצנו הק' בשם כפר ברסלבי בכדי לכבוש דרך סלולה שיוכלו במשך הזמן לעלות כמה וכמה משפחות מאנ"ש לאר"י כפי שהודיע רבינו הק' אשר א״א להיות איש ישראלי כ"א ע"י אר"י וכפי שהציעו לנו החברים שבירושלים אשר יש דרך ומציאות להתפרנס גם בארצנו הק' ואף גם התייגעו וחקרו ומדדו ויעצו עצה נכונה וישרה האיך לסדר את הדבר בכדי שיוכל כל עולה לחיות על אדמתנו אדמת הקודש במושב בטוח מגיעי כפ׳ אי"ה בפרנסה יסודית ולעסוק בעבודת ד'.

לזאת קבלנו ע"ע אנ"ש דפה לאדז יע"א בכל תוקף ועוז ליתן כל איש כפי כחו מן חמשים עד מאה זהוב לשנה, וזאת הן משלו והן מאחרים בתור מעשה והן ככל תחבולות שבעולם כך שתהי' הסבום הנ"ל בלי שום טו"מ איש ממנו לא יכלא מלהיות חבר במוסד קדוש כזה אשר כל קדושת יהדותנו ק' איש הישראלי תלוי בזה והמוסיף יוסיפו לו כל טוב, ובחרנו בועד המפקח על כל הנ"ל. ה"ה שמואל אליעזר סגל, מרדכי פעפער יחיאל נייבערג...

|  |  |  |  |  |
| --- | --- | --- | --- | --- |
| שליט"א כמוה"ר | | | שמואל אליעזר יצחק סגל | נאם |
| אברהם משה קראסקאמף |  | נאם | משה אהרן שאטאן |  |
| דוב בריש טייטילבוים |  | " | משה חיים חענטשינסקי | " |
| אברהם מדדכי טעפער כץ |  | " | שמעון חנוך הכהן | " |
| משה שידלאבסקי |  | " | ישראל אלקנה האלפרין | " |
| יוסף מאיר טעפער כץ |  | " | יוסף יצחק הירשבוים | " |
| יצחק מאיר קארנברג |  | " | שמחה בארינשטיין | " |
| יחיאל נייבערג |  | " | משה בארינשטיין | " |
| ירחמיאל גרינוואלד |  | " | יחיאל בעקערמאן | " |
| אביגדור בעסערמאן |  | " | נפתלי צבי ליאבאוונע | " |
| יהושע דוד בוכהאלטער |  | " | דוד שעראדזקע |  |
| עזריאל יצחק מאקאווסקי |  | " | פיוויש פוקס |  |
| משה קאפמאן |  | " | ליבוש גערטנער |  |
| דוד זווערזינסקי |  | " | מרדכי מיטלמאן |  |
| יחיאל יעקב לובינסקי |  | " | אברהם בנימין קאהן | " |
| מרדכי יהודא דאמב |  | " | לייביל ווינאבראדזקע | " |
| יעקב שלמה נייבערג |  | " | משה אהרן ציטרינאווסקי | " |
| ישעי' קויפמאן |  | " | משה זלאטניק | ” |
| יצחק שולשטיין |  | " | ישעי' דימאנד | " |
| וואלף גאנצארנקסקי |  | " | דור יעקב בעקערמאן | " |
| דוב ווארשאווסקי |  | " | שלמה אזאראוויטש | " |
| אלחנן האלליער |  | " | ישראל שטיין | " |
| אהרן גדוסמאן |  | " |  |  |

**מושבה**

**23.7.1929 מכתב: 3.60.1**

ב״ה יום ט״ו תמוז שנת תרפ״ט לפ״ק ירושלים עה״ק תובב״א

לידידי ורעי אהובי מחמדי מו״ה ארי' לייב רוזינפלד נ״י ויופיע כשמש בצהרים לנצח.

ת״ל שכולנו בחיים ושלום השי״ת יעזור לשמוע בש״ט זמ״ז ולהתראות בעונג ונחת בקרוב. הקארטיל שלך קבלתי בשבוע העברה והראיתיו לחיים ברוך וליחיאל ושלמה והוכחתים על הקרירות היתרה אשר בהם איפו היא האהבה והאחדות בין אנ״ש? היתכן כזאת להעלים עין מאחינו ובשרינו? ועוד הלאה כדברים כאלה אמנם יחיאל התנצל כי שלח כמה מכתבים ולא קבל שום תשובה וכן חיים ברוך ג״כ אמר כי שלח כמה פעמים למכיריו ואין קול ועונה, ובשביל כל זאת וביותר בסבת היאוש הגדול השולטת באדם גרם לכל אלה.

אמנם דע יקירי כי במוצאי חג שבועות היתה אספה בבהכנ״ס בעיר העתיקה גם אני וחיים ברוך ויחיאל שלמה היינו שמה. ודע כי היתה חלוקי דעות הרבה והעיקר היותר גודל היו הבילבולים ע״י ר׳ שלמה װעקסלר ור׳ נפתלי כהן גדליה ודוד המה המשיכו לבם יותר לתמיכה בדבר ישיבת ברסלב בכל ההתוכחות הנ״ל אני היינו המנצחים ונשאר הדבר לפשר פשרה כזאת לכתוב שכתב בחתימת כולם ולכתוב כי רובו דרובו מסכימים לעיר גנים ומיעוטא דמיעוטא מושכים לישיבה. ור׳ שלמה װקסלר כתב מכתב ארוך על שמונה דפים וגם חתמו כולם ושלחו המכתב אצלינו לשלחו אבל אנחנו ורוב דיעות לא הושב מה שכתב ואני סדרתי מכתב אחר כפי שטוב בעיננו וחתמנו כל החתימות מכל אנ״ש מירושלים ויפו וצפת חיפה בני ברק והדפסנו שמונה מכתבים עם כל החתימות ונבחרנו לועד הפועל אני משה באגימולני מאיר שעפליקער חיים ברוך יחיאל שלמה וגם עשינו חותם ועד הפועל ושלחנו היום אני בעצמי הייתי טרוד ועסוק בכל הפעולות ולולא אני עוד לא היה האפשרות להוציא הענין מכח לפועל אני בעצמי היום השלכתי המכתבים בתוך קופסת הדואר למקומות האלה לובלין - װארשװא - לודזש - לענטשנע סאקאלאוו - אומן - קראקא -פעטריקוב - וכאשר תקרא את המכתב ישמח נפשך ותתענג מאוד כי הוא מלא התעוררות נפלא - וגם אותך הזכרנו בהם לטובה ובזה תחזקנה ידיך לעשות חיל וכן שלחתי כתבים להדפיסם לווארשא על התורה הראשונה מה שבעזר השי"ת חדשתי וקראתיו שמו קונטרס מנחת נערים לנטוע על השריש בלב הנערים מקטמנו ועד גדלו דעת רבה"ק כנאמר לנער גם כי יזקין לא יסור וכו' בכן תראה שידפיסו אותם ובאם ידפיסו וישלחו לי אזי בעזה"ש אוסיף בכל פעם חדושי תורה על כל התורות וספר המדות וסיפורי מעשיות הכל לטובת חינוך נערים בלשון צח קל ונקי על האופן רב האיכות ומעט הכמות. ודע שעלתה לי יגיעות רבות וכבידות על כל פסיעה טרם שנכתבה ונדפסה ונשלחה הרבה פעמים נסעתי לחיים ברוך. הש״ת יעזור וימלא כל משאלות לבנו לטובה ותשרה שכינה במעשי ידינו ומעכשיו תשלח המכתבים רק על האדרעסע שלי ובעז"ה אמלא כל שאלותיך.

ידידך ושל המברכך בהצלחה רבה ורפואה שלימה והמאחל לך כל טוב ותבוא בשלום לביתך ולשוב לציון ברנה. שלך עוד הפעם משה באגימעלנע.

חדשות שונות אין לחדש המצב קשה ביותר וביחוד מצב הישיבות נותנים למחצה ולשליש ולרביע גם תתפלל על בריאותי שאינה כל כך בשלימות והמתפלל על חברו נענה תהילה משה בן רבקה רייזו. כל אנ״ש פורסים בשלומך מתוך אהבה וידידות ושולחים לך ברכתם מציון כי תצליח בכל דרכיך ובכל אשר תענה. כנראה מהמכתבים ששולחים לך על האדרעסע אינם מוסרים לידך בסבת כי הנך בכל פעם על מקום אחר בכן תראה עצה לזה. העיקר שכחתי להודיעך כי קבלנו מכתב מלובלין עם 42 חתימות ודורשים מכל אנ״ש לברר להם את כל הענין היטב אם יש בו ממשות אם כדאי להתענין בזה ועל המכתב הנ״ל אנו שולחים התשובה הזאת.

15.6.1936 מכתב 3.65.1

אירגון חסידי ברסלב בפולניא

״למען מושבה בארץ-ישראל''

המרכז בוורשה

ב״ה ב' לסדר "והי' האיש אשר אבחר בו מטהו יפרח״ שנת רצו״ת לפ״ק ורשה יצ״ו

שלום וברכה וכש״ס אל כבוד ידידנו היקר החסיד שואב מימי הנחל העוסק בעבודת הקודש להשיב מצב הרוחני והרמת קרן רביז״ל בפרט בענין א״י כש״ת מוה״ר יצחק מאיר קארמאן נ״י.

אחדשה״ש באה״ר באנו להודיעך כי בעזח״י באנו אחר התעוררותך בהקול מבשר ואחר יגיעה רבה עלה בידינו בכוחו של רביז״ל לייסד פה אירגון של חסידי ברסלב ״למען המושבה בארץ ישראל״ וב״ה אנו מצליחים ונתוספים בכל פעם חברים המשתוקקים ומתגעגעים להתיישב בארצנו הק' ומקוים אנחנו כי ברבות הימים יעלה בידינו למתקן הדבר בשלימות הן בענין האלף לירות (פונט) ובין בענין האלף חברים חרדים אשר רובם ככולם הם מאג״ש ועתה אחרי אשר עשינו כל הצעותיך והאופנים איך להוציא הדבר מכח אל הפועל והדבר הוא עכשיו בבחי' אחר הבריאה לזאת אנו מבקשים ממך כדי שיהי' לנו ידים יותר רחבות לעסוק בזה ביותר התעוררות וברוב מרץ שתעסוק גם אתה בזה ככל ההתעוררות והמס״נ הנצרך לדבר גדול כזה וגם להודיענו פרטים יותר מבוררים על השאלות הקודמות ששאל אותך ידידנו ר' אהרן ליב נ״י במכתבו והעיקר העקרים להודיענו מי הוא הנותן את נחלתינו העתידי וע״ד אשר כתבת במכתבך הקודם שאי אפשר לגלות זאת מחמת רב פירסום ורע-עין לכן אנו מודיעים אותך שנבחר אל הועד אנשים אחראים לדבר גדול כזה אשר יכולים לסמוך שהם לא יגלו את האי-נצרך ובודאי מהנכון להודיענו כדי להתחזק בעבודתינו. ההלואות אשר מאוד נצרך לדעת זה הן לענין תשלום הסעות איך לסדר את הגובינא כי אם הדבר קרוב מאוד למתקנא יכולים אנו לזרז את החברים שיתנו כמוקדם האפשרי את הפונט אשר מגיע לכל אחד מהאלף חברים - כפי אשר עשינו - והן לעניני סדור העבודה על להבא ועד עתה הולכת ב״ה עבודתיגו עצהיו״ט ונעתיק איזה פרוטוקולים מסדר עכודתינו.

(פרטי-כל א') כש״ק פ' כמדבר התאספו הרבה מאנ״ש לדון ע״ד האיסוף האלף לא״י למען יסוד מושבה ע״ש אדמו״ר מוהר״ן זצ״ל בארצנו הק' בהתאם המכתב-תשובה שהשגנו מידידינו ר' יצחק מאיר נ״י מירושלים עלי כל השאלות הנוגעים. ר' אהרן ליב נ״י קורא את המכתב מורגש התעוררות גדולת אצל הנוכחים וכולם פה אחד מסכימים לגשת תיכף אל העבודה לשם זה נבחר יעד הזמני. והוחלט האספה של הועד על א' נשא: באסיפות הועד הוחלט האופנים איך לסדר את העבודה ברשימת חברים וכו'.

פרטי-כל (ד')

האספת הועד הזמני השלישית שהתקיימה ביום א' בהעלותך הוחלטה: להניח את קביעת

הסטטוס על הועד הקבוע אשר יבחר בהאספה הכללית אשר תתקיים יום א' שלח בבית מדרשינו וזה סדרה:

א: לפני הפתיחה אמירת מזמור ע״ט ופ״ה בתהילים והזכרת קדושי יפו וירושלים

ב: נאום הפתיחה ר' חיים שארפששיין

ג: נאום ארוך והתעוררות הצד הרוחני ר' יצחק ברייטער.

ד: נאומים ממהות הארגון כספי רעגולאמין ע״י באי כח הועד הזמני

ה: לבחור ועד קבוע שישתדל בכל לב ונפש בכוחו של רביה״ק לממש הדבר

פרטי-כל (ו')

האספה הכללית שהתקיימה ביום א' שלח בערב בבית מדרשינו אשר השתתפו בה בערך מאה וחמישים חברים כ״י נערכה ברוב חגיגה אחר אמירת מזמורי תהילים וההזכרה הנ״ל נשא את נאום הפתיחה ר' חיים הנ״ל כל הנוכחים בחרו אותו ליו״ר הועידה -מסר את רשות הדיבור לר' יצחק ברייטער אשר הרציא הרצאה עם תוכן עשיר ומעניין מלאה אהבה וחיבה אל קדושת ארצנו הק' עם רגש כזה אשר התלהב את כל הנאספים -אחריו הרציא מר מרדכי סשאשעווסקי ממהות הארגון הנואם הביע את מטרתינו ''להקים פנה אחת בארצנו הק' אשר נוכל לחיות ביחד חיי חומר ורוח כפי דעת רביה״ק ננמ״ח זצ״ל״ אחריו דיבר מר מרדכי איגעלניק נ״י ע״ד עניני הכספים באיזה אופן להבטיח את המעות בהבאנק ומי שיהי' אחראי ע״ז ועוד. היו״ר ר' חיים שארפשטיין הציע את סדר הבחירות והנוכחים בחרו באופן זה: כל אחד הגיש אל תיבת-הבחירות פתקא עם שמות עשר אנשים מאנ״ש כפי דעתו בהבחירות לקחו חבל תשעים אחוז מן כל המורשמים לזכות הבחירות נבחרו:

א) ר' אהרן ליב נ״׳ ציגעלמאן ו) ר' בנימין עוזר קארלסברון

ב)ר' יצחק ברייטער ז) ר' מרדכי איגעלניק

ג)ר' יחיאל זיידענווארם ח) ר' גדלי' שטיינזאלץ

ד)ר' חיים שארפשטיי ט) ט) ר' יעקב ירחמיאל דאמבראט

ה)ר' יצחק שטיינזאלץ י) ר' משה צוקערמאן

הערה) ר' אהרן ליב ציגעלמן לא קבל את המאנדאט מסיבות טכניות ושלח מכתב התנצלות וזה העתקתו:

בעזהי״ת. אל כבוד אנ״ש היקרים יחיו. בנתינת תודה אל הקהל אשר הביע אמון לי ובחרו אותי לחבר אל הועד למען מושבת בא״׳ הנני בזה לבקש סליחה מאת הקהל על אשר לא אוכל לקבל עלי המשרה הזאת מחמת חולשת כוחי ולא אוכל להשתתף בישיבות הועד. ידידכם המברך את העוסקים והמשתדלים בזה שיצליחו ושתשכון שכינה במעשה ידיהם.

אהרן ליב ציגעלמאן.

ומפני השתמטות ר' אהרן ליב נ''י נכנס במקומו הסגן מר אלי' קוטיינער כל זה מצאנו לנחוץ לכתוב לך בפרטיות כדי שתראה שאנחנו עובדים ב״ה את הדבר בשלימות ובסדר היאות לזאת מבקשים אותך עוד הפעם להודיענו את כל האפשרות בענין הזה גם מענין ערי-השדה (פראווינץ) אין אנו יודעים עצות איך להשיב כי הם שואלים בכל פעם שאלות שונות ואין אתנו יודע עד מה איזה תשובה-ברורה ואם אינך רוצה לגלות הפרטים, הפרטים היותר צריכים שמירה תוכל לגלות לאיש פרטי לר' אהרן ליב או לר' יחיאל זיידענווארם אשר בודאי ידעו איך לשומרם ושאר הדברים הנצרכים לידיעת-הכל תוכל לשלוח אל האדרס הארגון: ב. קארלסברון נאוועליפיע 5 יתן ה' שנוכל להוציא את עבודתינו הק' הזאת -אשר לב כל אחד מאתנו שם שואף זורח לדרוך ולהתיישב על אדמת ארצנו הק' אשר רביה״ק מסר נפשו עלי' בסכנות

כאלו אשר מימות עולם לא נמצא איש שיסבול כ״כ עבור א״י. וגם אנחנו צריכים לעבוד במס״נ עד אשר ירחם ה' עלינו וישלח לנו הגואל-צדק בב״א. בפרט בעת הזאת אשר שמי ארצנו הק' מכוסה בעבים כבירים מחמת האויב האכזר קליפת ישמעל שהיא הדליפה הקודמת פשרי המצקת לנו עכשיו לפני נפילתה ומפני ש״אי אפשר לראות במפלתן של רשעים כ״א ע״י א״י'' (לקוטי אה; סי' נה) לכן סבבה ההשגחה העליונה שאנחנו מתחילים פעולתינו עתה בכוחו של הסבא דקדושה ובמסירת נפשו על א״י יעלה בגורלינו ''לחזק ידים רפות ולאמץ ברכים כושלות״ להודיע שאין שום יאוש בעולם וכו' ״עת צרה היא ליעקב וממנה - דייקא - יושע״. בזכות זה יהא רעוא מלפני אבינו שבשמים שימתקו הדינים והגבורות הקשות מעלינו ומעל עם ישראל ומארץ ישראל יהי שלום בחילך שלוה בארמנותיך.

בשם הועד בנימין עוזר קארלסברון

אירגון חסידי ברסלב בפולניא ״למען מושבה בארץ-ישראל״

המרכז בוורשה

גם אנכי דושה״ט והשי״ת יושיעו מהיום שיזכה לגשם את שאיפותיו-שאיפותינו עפ״׳ דעת אדמו״ר זצ״ל בהרחבה מתוך טובה ויה״ר שיזכה מעתה להשתדל עבור עניני רביז״ל מרב כל כי כ״מ כבר עסק עד עתה למדי מתוך עני ודחק - ואבקשו ג״כ בשם כל העוסקים בענינו שיואל נא להודיע לנו את פרטי הדברים שכ״מ יודע מזה כי רואים אנחנו לעבוד בזה כל כחנו דק עומדים בידים אסורות וכו'

ממני דו״ש בשם המזכירות:

שמואל לברטובסקי מסאקאלאוו

**08.05.1938 – מכתב 2.15.8**

בעזהי״ת יום א' בהר כ״ט למטמונים פסח שני (למה נגרע) שנת חיש ישע לפ״ק

ששון ושמחה ישיגו לכבוד ראש אהובי ידיד נפשי היקר כש״ת מוה״ר יצחק מאיר נ״י ק״מ

אחדש״ה באהבה רבה. את מכתבך קבלתי בצירוף המכתב לר' יצ״ב ומסרתיו לו תיכף ר' יחיאל נ"י זיידענווארים עדיין לא קיבל כלום מאתך. ואני לע״ע עשיתי העתקה ממכתבו של הרב הרצוג וכשנקבל את המכתבים מאתך אצרף להם את העתקת המכתב הנ״ל ומה שיהי' באפשרות לעשות אעשה איה״ש ב״נ. והעיקר שיעשה השי״ת עמך צדקה וחסד מתחת ידו הרחבה והמלאה ותזכה ביחד עם כב"ב לעשות נישואין בקרוב לבתך הכלה תחי' מתוך הרחבת הדעת ובנקל ובכבוד אכי״ר ואתה וזוגתך תחי' ובתך אדיל תחיי וכב״ב תזכו לרפואה שלימה בקרב אכי״ר — כעת יש לי להודיעך חדשות אשר מסתמא תקבל גם אתה מכתב מזה. היינו, ביום ד' העבר בספירת ״נצח שבנצח" בא לביהמ״ד שלנו ר' יצחק גערשטענקארן מבני-ברק, והגיע אלי ומסר לי כרטיסו ואמר לי שהוא הוא: ויש לו לדבר עמי ועם ר' יצ״ב עניין נחוץ ובכן הזמין לנו אליו על שעה 9 תיכף אחר תפלת שחרית, והוסיף בדבריו שזה עוד לא עברו י"ב שעות כשבע לווארשא ועוד היום הוא נחוץ לנסוע הלאה ובכן זירז אוהבו לבלי לאחר מלבוא. וכן עשינו ובאנו בשעה הקבועה וקיבל אותנו בספ״י, וסיפר לנו הענין היות שאנ״ש מא״י דופקים על פתחו שישתדל באיזה אופן לאפשר ביאת אנ״ש מחו״ל לא"י, והוא בעצמו ג״כ משתוקק לזה מכבר. אבל לא הי' לו שום עצה לזה והיות מהי מצעדי גבר כוננו וחנה בעת נסיעתו על האני' ונזדמן שגם נסע אחד מחשובי אנשים ממפלגת המזרחי שמו נודע "שרגאי" ובא לווארשא אודות ענין מעות ק.ק.ל. ודיבר עמו על האני' מענין חסידי ברסלב אשר משתוקקים לארץ ישראל עוד משנים קדמוניות מחמת ציווי אדמו״ר זצ״ל ובכן נכנסו הדברים בלבם וידברו לעשות בזה דבר היינו ששרגא׳ הנ"ל ישתדל אצל הממונים על אדמת ק.ק.ל. שעל יד מחלקת החרדים שבמזרחי ליתן לחסידי ברסלב מקום אדמת ק.ק.ל. ולהושיב עלי' איזה קבוצה מאנ"ש ובשביל זה מחויבים חסידי ברסלב להשתתף בקופסאות של ק.ק.ל. המזרחי, היינו שאצל כל א' מאנ״ש יהי' קופסא כזאת וגם להפיץ אצל מכירים הקופסאות, והטעות שיתקבץ עי״ז יהי' קנטא מיוחדת עבורנו אצל הנהלת הק.ק.ל. (היינו לשלוח המעות ישר לא"י ולא ע"י התווכות המזרחי שבפוילין - ואנחנו נקבל הקבלות על שמינו מארץ ישראל המרכזי ובכן הוסכם אצלם בנסיעתם לווארשא שיציעו הענין לפנינו ור' יצחק גערשטענקארן הנ״ל יהי' המסדר והמפשר בהענין -והיות שידע שאנחנו בוודאי לא נגמור הענין בלתי הסכמת אנ״ש החשובים מארץ ישראל. ובכן הסכימו שניהם וכתבו כל אחד מכתב לר' אברהם שליט״א כוכב לב. ובכן בטח תקבלו המכתבים בזו הימים -והנה ר' יצחק גערשטינקארן אץ לדרכו אשר יתעכב שם לערך שמונה שבועות והי שרגאי יתעכב בווארשא לערך חודש ימים ודיבר עמו שיזמין אותנו באיזה יום אשר יהי' לו פנאי על פנישה ויציע לפנינו כל הפרטים אשר לע״ע לא ראינו אותו ולא הזמין אותנו - אבל בטח יהי' באיזה יום - ובכן הנני מבקש שתעלה היטב רעיונך הענין הזה ותחשוב היטב בכל הצדדים איך צריכין להתנהג בזה.

א) כי יוכל היות ענין דמתחז׳ כי צוציתא דנורא חיוורתא ברישי' ומלאך מזיק הוא וד״ל כי יש אחריות גדול בענין לקבל איזה חלק והשתתפות באיזה מפלגה מהציונים הן כלפי פנים אצל אנ״ש והן כלפי חוץ אצל החסידים והאגודה וכל הארטודוקסים כי יעלילו עלינו וירעישו בכל העתונים ובבתי החסידים בלשונות של גנאי ובוז, ואם ימצאו ח\*ו איזה חסרון בא' מאנ״ש יתלו על הכלל על חשבון זה\_\_ ויוכלו ח״ו להתרחק הרבה מאנ״ש עי״ז. וצריכין לחשוב הפסד מצוה בנגד שכרה וכו'

ב) והשנית צריכין לחשוש שלא יקיימו כל הבטחתם אלינו. ורק הם ירויחו את הפרסום הזה לשם רעקלאמע״ עבורם, שיוכלו על שם זה לקבץ מעות על ק.ק.ל. מאנשים חרדים — ואנחנו לא נרויח בזה כלל. רק הבזיונות ח"ו וד"ל, כאשר עשו להיאבלאנער מפורסם חסידי ברסלב רובם אינם מסוגלים כלל לעבודה בזו ותשוקתנו לא"י הוא באופן שנוכל לעסוק בעבוה״ש במנוחה ולהתפרנס בסיבה קלה, ולעסוק בעבודת האדמה הוא רק ענין של בלית ברירה וד״ל -

ג) אנחנו לא בקיאין כלל בהפאליטיק ולידע איך להזהר ולהשמר מהרמאות שלהם –

ד) אין נימצא אצלינו שם כח הארגון ודיסציפלין, אבל אנחנו שלימזלניקים וקנאין וכל אחד הוא בעל דעה מיוחד - שני הפיכים בנושא אחד וד״ל

ח) ענין כזה דרוש לתעמולה גדולה ורבה, ולכל אחד צריכין להכין שיהי' שלחנו ערו ו) האדמיניסטראציע צריכה להוצאה רבה ואנ״ש הם עניים ואין בכחם להחזיק ענין כזה וגם מוחם לא סביל שצריכין לאיזה הוצאה חוץ מעבודת ״לשמה״

ז) אני אין ביכלתי לקבל עלי שום משרה ועבודת הכלל, כי חלוש כח אני מאד ומוסבל בכאב הראש מאד ר״ל וכח הזכרון נחלש אצלי מאוד, השי״ת ירחם וגם שהפראקטיקא שעד כה לימדה אותי להתרחק מעבודת הכלל -

ח) צריכין להיות איש אמוד ובעל כח לעמוד נגד תלונותם של כל אחד מהתחלה עד הסוף. כי כל אחד הוא בעיניו חשוב ויש לו דין קדימה לכל הפרטים וד״ל והנה יש עוד כמה פרטים אשר צריכין להיות בזה חכם הרואה את הנולד בכל פרט ופרט. ואין במודעי כעת להעלות על הרעיון - ע״כ אבקשך בזה שתיטיב לעיין בהענין הזה היטב ולייעץ עם עוד אנ״ש החשובים ולכתוב לנו חוות דעתכם תשובה ברורה איך להתנהג בענין הזה אשר מצד א' הוא כנראה איזה רמזי השגחה, ומצד הב' יש בזה חששות גדולות כנ״ל ואבקשך כשתקבלו השני מכתבים הנ״ל מר' יצחק גערשטינקארן ומה' שרגאי או להעתיקם אות באות ולשלוח לבאן ההעתקות. או שתשלח המכתבים בעצמן ואחר העתקתם פה אשלחם לך חזרה איה״ש.

אודות האישור של ״האגודת חסידי ברסלב" לפלא בעיני שהמספר שלה הוא 3939 והוא אותו המספר של האישור שעל ישיבה לתורה ולתפלה ע״ש רבינו ז״ל שע״י ר' שמואל הורוויץ - תראה על הפנקס תקנות שלו נדפס שם באישור הממשלה תחת נומר 3939 ויוכל היות שהממשלה של א"י עשתה זאת להוספה עם עוד תקנות להראשונה תדרוש

מזה אצל הבקיאין ומה הענין של השטיביל החדש שהשכרתם? מה הי' עם הקודם? ומי המתפללים כאן ומי שם - ומה נעשה עם הד״ת של העזבון - והנה אודות ר' לייביל רו״פ שאלתיך כמה פעמים חוות דעתו בענין תביעתו על המאטריצין ואתה לא השבתני רק שהוא איש מבוהל. זאת אני אדע בעצמי אבל העיקר בחפצי לידע חוות דעתו אם הצדק אתו כי לא אחפוץ לגזלו ח״ו, רק חפצתי לברר הענין אם הוא תובע בצדק.. והעיקר אבקשך להודיעני משלום בריאותך ומבריאת זוגתך תח' ומבריאת בתך אדיל תח״ השי״ת ישלח לכם רפואה שלימה וישועה שלימה שתוכלו להשיא בקרוב ובנחתובשמחה את בתכם הכלה תחי' ובודאי יעזור השי״ת, כי מובא במדרש שהקב״ה נעשה שושבין לאדה״ש וחוה וקילעה לחוה ככלה והביאה אל האדם, ובזכות רבינו הק' זי״ע שאמר שהוא הדעך המשדך כל השידוכים ופרנסתו ״שדכן״ הוא בודאי ישפיע

לכם כל הצטרכותיכם בכבוד ובנחת כי הבעל תפלה הי' יכול להספיק לכל מקורביו ולמי שהיי צריך גילדין געשטיק הי' ממציא ומספיק לו. ולנישואין צריכין בודאי לזהב וכסף הרבה ובטח השי״ת ימציא ויזמין נקל אכי״ר

ידידך הדו"ש והמצפה לישועתך בכלל ישועת כל ישראל

אהרן יהודא בן שרה ציגעלמאן

**2.5.1938 מכתב 3.67.1:**

מאת ש.ז שרגאי, אל אברהם שטינהרץ, הצעת שת"פ עם המזרחי

ב״ה, ראשון לסדר ״וישבתם על הארץ לבטח" ה' תרצ״ח.

לכבוד האי גבר רבא חסידא ופרישא ה״ה הרבני מהור״ר אברהם שטינהרץ שליטא דקא אתונא מזרעא דמהור״ן זצללה״ה אשר כולו שלהבת יה לגלות את אור ד' הגנוז בכל הבריאה ע"׳ אותם הצדיקים הישרים והתמימים אשר יזכו בתורתם להתקדש בקדושתה של ארץ-ישראל ובכחה לגרש את כל המסטינים והמקטריגים העומדים לשטן בדרך העולה בית אל.

וכך מקובלנו מפי אריח דכי עילעא. הני צדיקי קדישא שכשיגיע שעתו של ישראל להגאל ואורו של משיח שיתגלה למען הפיץ דעת ד' בעליונים ובתחתונים, כל מלכי מזרח ומערב למטה ושריהם למעלה לא יוכלו עמוד להם לשטן בדרך. ברם אם חסד ושלום לא נזכה, והלכו "גויים" לאורו. היינו היהודים שנשבו לבין האומות. הם ירגישו באור תהילה והצדיקים החיים ומתחממים לאורה של התורה לא יזדקקו לאורו של משיח תחילה ופחד יסובבוהם וירתעו אחור שמא שני מלכים "מלבות התורה ומלכות המשיח״ לא יוכלו לשמש ככתר אחד, לאחד הכל ברזא דאחד. ובמעשה שטן זה לבלבל את מחשבות הצדיקים, יצליח להאפיל על אורו של משיח שבתחילה יבואו ליהנות ממנו, אל שנפגעו בחשכת הגלות. ואולם לא יעזוב את ד' חסידיו ויגלה את עיניהם לראות נכוחה כי אחרי אלפיים תורה, כהמשך להם יבואו אלפיים ימות המשיח והמה יתגברו על הסט״א ובכח עבודתם ורצונם כי עז להביא לידי התגלות את רצונו ב"ה, יגבירו את הקודש על החול.

ומאמין אני כי מאת הד' היתה זאת שאיקלע לי באניה, את האי חסידא איש רב פעלים ה״ה ר' יצחק גרשטגקורן אשר הקים את מושבת בני ברק להתהלה ולתפארת על ידי חסידים ואנשי מעשה לתורה ולעבודה, וגולה חרפה מהיהדות הדתית אשר מנו אותה שלא באה לעזרת ה' בגבורים בעת-רצון, וסיפר על נת"ר מאויו ורצונו לזכות לראות בחבריא של אנשים צעירים יודעי תורה ושומרי מצוות אשר הוארו באור חסידותו וקדושתו של מהור"ן זצללה״ה, מקיימים בגופם ובנפשם את מצוות ישוב הארץ וגאולתה על ידי עבודתם בה לעבדה ולשמרה, לקדשה בזיעת אפם ובמצוות הקשורות באדמה. אמרתי סימנא מילתא היא ומה' יצא הדבר שקבוץ כזה יוסיף כח ויגביר חילים את האור כי טוב על החושך המכסה ארץ ושמחתי להציע כדלהלן:

הפועל המזרחי כארץ-ישראל. זהו ארגון של למעלה מעשרת אלפים פועלים דתיים אשר הצליח בע"ה להקים קבוצים ומושבים: שדה-יעקב, כפר-פינס, כפר-הרואה, כפר-אברהם, טירת-צבי, קרית שמואל ועוד - מוכן להעמיד לרשות ''חבריא'' של חסידי ברסלב בארץ-ישראל, שטח אדמה של הקרן הקימת לישראל על יד אחת הנקודות הדתיות שיגורו בכפיפה אחת בצריף שנדאג להשיג עבורם מקרן היסוד והמה יעבדו בעבודת שדה וכרם אצל אנשים מן החוץ, ואחרי שיכשירו את עצמם ראויים לנהל כעצמם משק, נדאג לכך שיקבלו שטח אדמה מתאים להתישבות בגליל, אולי בין צפת ומירון מאדמותיה של הקרן הקימת וכן את הציוד הדרוש מאת קרן היסוד. וכדי שלא תהא זאת נהמא דכסיפא, לקבל אדמה מקרן הקימת ולהתישבות עליה מבלי לזכות בה על ידי טרחה של עבודה ויגיע כפיים בעד הקרן הקימת, הוסכם ביני ובין ר' יצחק נ"י כי אנשי חסידי ברסלב יקבלו על עצמם לקיים את מצוות גאולה תתנו לארץ, ע"י אוסף כסף מיוחד בשביל קרן הקימת לישראל. וכסף זה ימסר לרשותה של מחלקת החרדים ועל ידי כך לבנו תהיה שלם אתנו כי הכספים האלה יוצאו לקרקע שיתישבו עליה אך ורק יהודים שומרי מצוות.

אנו מקוים שכשנבוא אי"ה לפולניא ביום הרביעי, להפגש עם הת' הרבני מהור״ר אהרון ליכ ציגלמן ויצחק בריטר נ"י ולהציע להם את הצעתנו. אולם הם בודאי יקחו דברים אתו וישאלו בעצתו, הנני מקוה איפוא כי כאשר ישאלו את פיו, יענה אמן להצעתנו ובזכות זה נזכה לראות בשוב ד' את שיבת ציון וקדושת ישראל וארץ-ישראל מתפשטת בכל הארצות.

ואי״ה כשאשוב ארצה בעוד חודש חמשה שבועות, נקח דברים על דבר אופן ההוצאה לפועל של הקבוץ יצא לעבודת ההכשרה הזמנית. ובאמרי שלום למר ולתורתו הנני המכבדו ומוקירו ומקוה לזכות ליהנות מאור תורתו שליט״א

שלמה זלמן שרגאי.

כתבתי בפולניה:

* 1. 6.6.1939 מכתב 2.15.9

ב״ה יום ג' אסרו חג דשבועות שנת חיש ישע לפ״ק ווארשא

ששון ושמחה ושפעת חיים ושלום וברכה וכט״ס בגו״ר לכבוד אהובי ידיד נפשי היקר והנכבד וכו' כש״ת מוה״ר יצחק מאיר נ״י בן סימא מינדל קורמאן.

אחדש״ה באהבה רבה ואהבת עולם. בטח קבלת את מכתבי מפ' בהר אודות ענין ר' יצחק גערשטיין ופגישתו עם ה' שרגאי, ובטח גם קבלתם שני מכתביהם אשר כתבו בעצמם לכם מזה הענין ואשר בקשתיך במכתבי להעתיקם ולשלחם לי עם חוות דעתכם בזה ותשובה על כל השאלותי שם ולפלא בעיני שעד היום לא נתקבל מאתכם שום תשובה, והנה בפ' בחקותי קיבל ר' יחיאל זיידענווארים את החבילה מאתך עם הדפוסים, וכמובן מסרם כולם לידי, וב״ה אני וכל בני׳ שיחי' וגם חתני נ"י חלקנו בש״ק וגם בימי החול לכל או״א השייך לו. וגם העתקתי את המכתב מהרב הרצוג והוספתי עוד מכתב התעוררות כאשר רצוף פה לדוגמא ושלחתי לכל הקיבוצים של כל אנ״ש -

ולכל זה לא הי' לי שום עזר ומסייע רק השי״ת לבד יעזור ויושיע לכל או"א למלא כל חסרונותיו בגו״ר מתחת ידו הק' הרחבה והמלאה, אבל לדאבון לבי העיקר חסר מן ״הסופר״ שאחר כל השתדלות והדיבורים בע״פ ובכתב לע״ע לא הי' פעולה ממשית. כאשר הבנתי עוד מקודם וגם כתבתי לך השערתי כמה פעמים, מכל הקיבוצים עדיין לא קבלתי שום דבר רק מר' חיים גרשון יאקובי מריישא אשר קבלתי 2.90 זל. ומווארשא לע״ע נתקבל 22 זלאט, ויש עוד הבטחות אשר מהסתמא יתקבץ עוד איזה זהובים, אבל בכל אלה לא הי' בדאי כל ההוצאות וכל ריבוי ההשתדלות מהרבנים וכ', אבל זאת נחמתי כי בוודאי עי״ז יופתח אוצרו הטוב של מתנת חנם כי מצדנו הי' בחי' אתערותא דלתתא שעי״ז יתעורר מלעילה המקור השפע והרחמים אשר המה בלתי גבול ותכלית כ״ש והרקותי לכם ברכה עד בלי די ובודאי יעזור לך השי״ת בהשגחה נפלאה בהרחבה ובדרך כבוד דקדושה ולא תצטרך לידי מתנת בו״ד, כי במה נחשב הוא, גם אודיעך עוד ענין אי מזה שבעת שנתתי לכל א' את הפתקאות הנ"ל הי' בביהמ״ד שלנו איש א' מאנ״ש מבני ברק שמו ר' דוב גיסו של ר' יחיאל צאקער וראה את כל הפתקאות, ואפונה אולי יוגרם לך ח״ו עי״ז איזה היזק לי אולי הי' לך איזה סיועה מאנ״ש מא״י ועי״ז הוא יחשוב בלבו שמסתמא יושפע לך מפוילין איזה סכום הגון וד״ל, אבל באמת גדול ה' ולא מחשבותיו מחשבותינו כי הוא עילת כל העילות וסיבת כל הסיבות ובודאי הוא ית' ברחמיו המרובים יסבב לך סיבות לטובת שיושפע לך שפע רב לי הרבה שלוחים למקום לטובה.

ב״ה יום ועש״ק נשא

מסיבת מטבע קטנה נתעכב המכתב כי בכל השבוע הי' לי בלבולים גדולים מחובות שונות וחוץ מצמצום בביתי עוד עלי נוגשים רבים הן בשטרות וחן בע״פ אשר עלו למעלה ראשי וכמשא כבד יוכבדו ממני, השי״ת ירחם עלי וירחיב גבולי בכל מילי דמיטב -

ולזאת הנני גם לשמחך בבשורה טובה שב"ה בני ראובן מאיר נ"י היום עמד על

הנסיון והשיג אות ב', היינו להתפלל על שנה הבאה להיות בירושלים עיה״ק ת״ו הודו לה' כי טוב כי לעולם חסדו, יה״ר שאזכה לשמוע מאתך בשורות טובות משמחת מינשואי בתך הכלה שתחי' מרוב נחת אבקשך להודיעני מבריאותך ומבריאות זוגתך תחי' ומבריאות בתך אדיל תחי' ותשובה על מכתבי הקדום - לבית אביך ולבית חמותך לא מסרתי הפתקאות ששלחת כדי שלא להבעיר האש ביותר כי אם עכ״פ כתבת להם מכתב מיוחד, ולא בנוסח מן הצד "לבית אבותי" בלי שום דיבור עליהם כלל והיתה בזה די בזיון וקצף וד"ל. כי גם בלא זה המה שרויים בכעס והקפדה עליכם ולא להוסיף שמן על האש וד"ל.

השי״ת יעזור לך בכל עניניך ותוושע בישועה שלימה בגוף ונפש וטמון בכט״ס אכי״ר ידידך וחברך הדו״ש והצלחתך האמתיית

אהרן יהודא בן שרה ציגעלמאן.

ז' דינה בת חי' לרפואה שלימה

בתי פייגא בת דינה מעוברת לישועה שלימה

בני נחמן לזיווג הגון

ב' ראובן מאיר לישועה ולזיווג הגון

ב' יעקב קאפיל לגדלו לכל טוב

ב' נתן

ב' משה דוד

תכתוב לי באיזה אופן להמציא לך את הסכום שקבלתי עבורך.

**מכתב 3.65.4, ללא תאריך,**

מאת ארגון למען המושבה, אל: י.מ. קורמן, בקשה לעסוק ב"עבודה פעילית".

כבוד ידידינו הנכבד מוה"ר יצתק מאיר נ"י קורמן

ירושלים תותבב"א

(בעזהשי"ת) ב"ה, יום של חותם בי דואר ורשה

ארגון חסידי ברסלב בפולניא

למען מושבה בארץ-ישראל

ו ר ש ה .

ח.נ.

כבודו מתבקש לעסוק בעבודה פעילית למען גשם את שאיפותינו בעמדו שם

על המשמר בכל עת מצא הכשר

הערה: "הזמנה מילתא היא"

ברגשי כבוד

יו"ר:

המזכיר:

שמואל לברטובסקי.

* 1. **11.6.1936 מכתב 3.65.5 – אל: י. ברייטר, הזמנה לישיבת ועד ארגון חסידי ברסלב למען המושבה**

כבוד ר' יצחק ברייטער נ"י

ב״ה, יום של חותם בי דואר ורשה

הזמנה זו תשמש בתור כרטיס-כניסה

(בעזהשי״ת)

ארגון חסידי ברסלב בפולניא

|  |
| --- |
| הזמנה זו תשמש בתור כרטיס-כניסה |

למען מושבה בארץ-ישראל

ו ר ש ה .

ח.נ.

כבודו מתבקש לבא אל ישיבת הועד שתהי' אי״ה ביום ה' שלח

לחדש.......... תרצ״ו בשעה.2-1. בערב בדיוק בבית מדרשנו

לדון אודות ענינים נחוצים

סדר-היום:

א) עריכת התקנון

ב) בחירת גזברים

ג) מזכירות וכתבת למשלוח כספים ומכתבים

ד) התעמולה: קו״ק להקיבוצים, הצהרות וכו'.

השתתפותו בישיבת הועד מוכרח מאד.

ברגשי כבוד

יו"ר:

בשם המזכירות:

שמואל לברטובסקי

הערה: מודיעים אנו בזה

כי כ״מ נבחר ב-70 קולות

בתור חבר הועד

<https://www.breslev.org/breslev-news/%D7%94%D7%99%D7%A1%D7%98%D7%95%D7%A8%D7%99%D7%94-%D7%91%D7%A8%D7%A1%D7%9C%D7%91%D7%A1%D7%A7%D7%99-%D7%97%D7%A1%D7%99%D7%93%D7%99%D7%9D-%D7%AA%D7%A8%D7%A6%D7%97/>

1. קרמר, (2005), הקדמה, עמ' 12 [↑](#footnote-ref-1)
2. לדוגמא, עלייתו של הרב אברהם חזן בשנת 1893.. [↑](#footnote-ref-2)
3. יש לציין כי למעשה רוב הישובים שהקמתם צלחה, הם בעלי אופי שונה מחזון מייסדיהם. [↑](#footnote-ref-3)
4. קליגר א'. *עמודי אור*, (תש'פ) [↑](#footnote-ref-4)
5. דגן, ד'. *אש תמיד תוקד,*  [↑](#footnote-ref-5)
6. היהודים במשק פולין, עמ' 417 [↑](#footnote-ref-6)
7. אוסף שוקן, מכתבי ברסלב, 3.64.1 [↑](#footnote-ref-7)
8. לא ברור באיזה מכתב מדובר. [↑](#footnote-ref-8)
9. עד כאן זהו פרק ההקדמה. הניסוח מלא הפאתוס האפייני לכתבי ברלסב, ומטרתו כפי הנראה לעורר את תשומת לב הנמענים. [↑](#footnote-ref-9)
10. כאן מתחיל למעשה פרק של תקנון הישוב. יש לשים לאופן העריכה של המסמך, שאינו יוצר הבחנה ברורה בין אמירות כלליות לבין סעיפי תקנון. (בהמשך אציג להשוואה התנהלות של ישובים אחרים ביחס לתקנות שלהם. כאן ניכר חוסר הנסיון הארגוני של חסידות ברסלב, שמהווה את את אחד הגורמים החשובים לכשלון נסיונות התיישבות נוספים של החסידות. [↑](#footnote-ref-10)
11. אש תמיד תוקד, א, עמ' 189 [↑](#footnote-ref-11)
12. מכתב 3.64.2 [↑](#footnote-ref-12)
13. שם, [↑](#footnote-ref-13)
14. ראה לעיל, הערה 6 [↑](#footnote-ref-14)
15. אוסף שוקן, מכתב 3.64.2.

    כפי שאראה להלן, אופטמיות יתר זו שמקורה לא ברור, ונבעה כנרה מחוסר היכרות עם המציאות בארץ, היתה גם היא בעכרי ההתישבות המתוכננת. [↑](#footnote-ref-15)
16. אוסף מכתבי ברסלב, מכתב 3.60.1 [↑](#footnote-ref-16)
17. לא ברור לאיזו ישיבה הכוונה. [↑](#footnote-ref-17)
18. גרשטנקורן, י. (תש"ב). עמ' לח'. [↑](#footnote-ref-18)
19. גרשטנקורן, י. (תש"ב). עמ' מ'. [↑](#footnote-ref-19)
20. להשוואה, ראה להלן את האופן שבו מדגיש מייסד בני ברק, הרב י' גרשטנקורן את המקום המרכזי שהיה לתמיכת האדמורי"ם. [↑](#footnote-ref-20)
21. פרטים על אהרון יהודה ציגלמן. [↑](#footnote-ref-21)
22. מכתבי ברסלב, 3.65.3 [↑](#footnote-ref-22)
23. לפי א. קליגר, (עמודי אור, ב, עמ' 488), האמון שנתנו חסידי בכרוז מקורו במוניטין של קורמן, בעוד ששאר החוממים לא היו ידועים בחסידות. [↑](#footnote-ref-23)
24. עמודי אור, ב, עמ' 488. באותו מקום מציין הכותב (א' קליגר) כי הכרוז התפרסם בפולין רק ב"שבת קודש פרשת שמיני של שנת תרצ'ז´(שם), אפריל 1936, דהיינו רק כארבעה חדשים לאחר התאריך של כתיבת הכרוז. מחילופי מכתבים קודמים נראה שזמני התגובה היו קצרים יותר. [↑](#footnote-ref-24)
25. אוסף מכתבי ברסלב, [↑](#footnote-ref-25)
26. עמודי אור, ב, 494 [↑](#footnote-ref-26)
27. עמודי אור, פרק "חבילין דמעכבין", עמ': [↑](#footnote-ref-27)
28. אש תמיד, חלק א, עמ' 184 [↑](#footnote-ref-28)
29. אוסף שוקן, מכתב 3.62.1 מתאריך ט״ו בחדש טבת תרצ״ב .. [↑](#footnote-ref-29)
30. [↑](#footnote-ref-30)
31. אש תמיד, חלק ראשון, עמ' 448 [↑](#footnote-ref-31)
32. אתר אינטרנט breslav news, [↑](#footnote-ref-32)
33. אש תמיד, חלק א', עמ' 442 [↑](#footnote-ref-33)
34. אש תמיד, חלק א', עמ' 448 [↑](#footnote-ref-34)
35. יצחק מאיר קורמן ויוסף ארליך. [↑](#footnote-ref-35)
36. אש תמיד, חלק א', עמ' 450 [↑](#footnote-ref-36)
37. עמודי אור, ב', עמ' 505. הכוונה כאן היא ליזמת ההתיישבות השניה, הקמת המושבה. [↑](#footnote-ref-37)
38. פלס ח', (תשמ"ו), פרק 2, עמ' 18 [↑](#footnote-ref-38)
39. פלס ח', (תשמ"ו), עמ' 19 [↑](#footnote-ref-39)
40. פלס ח', (תשמ"ו), עמ' 19 [↑](#footnote-ref-40)
41. הכווה היא למלה"ע הראשונה [↑](#footnote-ref-41)
42. פלס ח', (תשמ"ו), התיישבות דתית בארץ ישראל [↑](#footnote-ref-42)
43. ראה לעיל הערה 36 [↑](#footnote-ref-43)
44. [↑](#footnote-ref-44)
45. [↑](#footnote-ref-45)
46. על המצב הכלכלי בפולין בתקופה זו, ובעיקר מצבם של היהודים, ראה בהרחבה במאמרו של יז'י טומאסקי: *היהודים במשק פולין בשנים 1939-1918,* בתוך י. ברטל וי. גוטמן,(עורכים) *קיום ושבר,יהודי פולין לדורותיהם* [↑](#footnote-ref-46)
47. בהנתן ששכר חדשי ממוצע בתקופה זו היה כ-6 לא"י (פונט). [↑](#footnote-ref-47)
48. להלן הערה [↑](#footnote-ref-48)
49. מלפפונים (יידיש) [↑](#footnote-ref-49)
50. [↑](#footnote-ref-50)
51. גרשטנקורן, י. *בית ונחלה*מתוך קטלוג קדם 27 פריט 494), הספריה הלאומית. [↑](#footnote-ref-51)
52. על חומותיך בני ברק : קורותיה ודברי ימיה של העיר בני ברק ... / מאת הרב יצחק מאיר, האדוגה לתולדות בני ברק: בני ברק, כרך א, [↑](#footnote-ref-52)
53. על חומותיך בני ברק, עמ' 13. [↑](#footnote-ref-53)
54. ראה מכתב מאת בית ונחלה אל חברת גאולה, זכרונותי על בני ברק, עמ' עט. [↑](#footnote-ref-54)
55. שם, עמ' קה'. [↑](#footnote-ref-55)
56. זכרונותי על בני ברק, עמ' ע. [↑](#footnote-ref-56)
57. תחילת המסע היה בעזהי"ת' אדר תרפ"ב (1922), [↑](#footnote-ref-57)
58. עד כמה היה חשוב להם לשמור על מסגרת של ישוב ברלבי ניתן ללמוד מ [↑](#footnote-ref-58)
59. זכרונותי על בני ברק, עמ' סג. [↑](#footnote-ref-59)
60. על חומותיך בני ברק, עמ' 42. [↑](#footnote-ref-60)
61. סורסקי, א. חבלי יוצר, עמ' 171 [↑](#footnote-ref-61)
62. עמודי אור, 243 [↑](#footnote-ref-62)
63. **https://he.wikipedia.org**/wiki/%D7%99%D7%A6%D7%97%D7%A7\_%D7%91%D7%A8%D7%99%D7%99%D7%98%D7%A8 [↑](#footnote-ref-63)
64. חיינו -חוברת ב' , הארכיון הציוני, תיק A374/15

    (כ"ג בניסן תרכ"ב, 23 באפריל 1862 – כ' באלול תשט"ו, 7 בספטמבר 1955) [↑](#footnote-ref-64)